**REPUBLIKA SRBIJA**

**NARODNA SKUPŠTINA**

**I Z V E Š T A J**

**O RADU RADNIH TELA NARODNE SKUPŠTINE I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period 1. januar – 31. decembar 2018. godine)**

- januar 2019. godine -

**I Z V E Š T A J**

**O RADU RADNIH TELA NARODNE SKUPŠTINE I**

**ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

**(period 1. januar – 31. decembar 2018. godine)**

**I**

**1.1.** Poslovnikom Narodne skupštine Republike Srbije („Službeni glasnik RS“, broj: 20/12 – prečišćen tekst) predviđeno je 19 stalnih radnih tela (odbora) i Odbor za prava deteta, kao posebno stalno radno telo. Nadležnost odbora utvrđena je Poslovnikom Narodne skupštine, dok za pojedine odbore neke od nadležnosti proizilaze neposredno iz Ustava Republike Srbije i zakona.

Stupanjem na snagu Sporazuma o stabilizaciji i pridruživanju između Evropskih zajednica i njihovih država članica, sa jedne strane i Republike Srbije, sa druge strane („Službeni glasnik RS“, broj 83/08), Srbija je 1. septembra 2013. godine dobila status pridružene države Evropskoj uniji. Na osnovu člana 125. Sporazuma obrazovan je Parlamentarni odbor za stabilizaciju i pridruživanje od 30 članova (15 iz reda narodnih poslanika u Narodnoj skupštini i 15 iz reda poslanika Evropskog parlamenta).

**1.2.** Narodna skupština aktuelnog Jedanaestog saziva konstituisana je 3. juna 2016. godine, nakon vanrednih parlamentarnih izbora, koji su održani 24. aprila 2016. godine. Odbori Narodne skupštine konstituisani su Odlukom Narodne skupštine 22. juna 2016. godine, na predlog poslaničkih grupa, i to srazmerno broju narodnih poslanika koje poslaničke grupe imaju u odnosu na ukupan broj narodnih poslanika u Narodnoj skupštini. Većina odbora je tokom juna i jula 2016. godina održala prve sednice odbora na kojima su izabrani predsednici tih odbora. Na početku ovog saziva, u Narodnoj skupštini je obrazovano 16 poslaničkih grupa (najveća poslanička grupa imala je 104 člana a najmanja pet članova). Do kraja 2017. godine, u Narodnoj skupštini je bilo 16 poslaničkih grupa, a do kraja 2018 obrazovano je15 poslaničkih grupa, dok 13 poslanika ne pripadaju ni jednoj poslaničkoj grupi . Odbori imaju 17 članova, osim Odbora za kontrolu službi bezbednosti koji ima devet članova, i Odbora za prava deteta, čiji je sastav posebno utvrđen članom 47. Poslovnika Narodne skupštine. Članovi odbora imaju zamenike saglasno članu 28. Zakona o Narodnoj skupštini i članu 24. Poslovnika Narodne skupštine.

**1.3. 1.3.** Donošenjem nove Odluke o organizaciji i radu Službe Narodne skupštine („Službeni glasnik RS“ broj 30/18) koja je stupila na pravnu snagu 28. aprila 2018. godine i usvajanjem novog Pravilnika o unutrašnjem uređenju i sisitematizaciji radnih mesta u Službi Narodne skupštine koji se primenjuje počev od 1. juna 2018. godine, utvrđene su dve posebne unutrašnje jedinice: Kabinet predsednika Narodne skupštine i Generalni sekretarijat Narodne skupštine, kao i četiri osnovne unutrašnje jedinice: Sektor za zakonodavstvo; Sektor za međunarodne odnose; Sektor za opšte poslove i Sektor za operativno-tehničke poslove i informacione tehnologije (ranije Sektor za održavanje objekata Narodne skupštine).

U Sektoru za zakonodavstvo obavljaju se poslovi koji se odnose na: pripremu i obradu akata od značaja za rad radnih tela; analizu zakona, predloga zakona i drugih opštih akata; pripremu i obradu materijala za potrebe poslaničkih grupa i drugi poslovi za potrebe Narodne skupštine u vršenju zakonodavne funkcije.

Sektor za zakonodavstvo, prema novoj organizacionoj strukturi, se sastoji od **pet** odeljenja: Odeljenja za ustavno-pravni sistem i organizaciju vlasti, Odeljenja za ekonomsko-finansijska pitanja, Odeljenja za odbranu i nacionalna pitanja, Odeljenja za opšta društvena pitanja i Odeljenje za poslove poslaničkih grupa, s tim što Odeljenje za evropske integracije sada pripada Sektoru za spoljne poslove, a Biblioteka Narodne skupštine Generalnom sekretarijatu.

**II**

**2.1.** U Jedanaestom sazivu Narodne skupštine, u periodu od 1. januara do 31. decembra 2018. godine, održano je ukupno **311 sednica radnih tela, od čega 279 sednica odbora** **i 32 sednice pododbora i radnih grupa**.

Pregled održanih sednica odbora:

1. Odbor za ustavna pitanja i zakonodavstvo 38

2. Odbor za administrativno-budžetska i mandatno-imunitetska pitanja 23

3. Odbor za pravosuđe, državnu upravu i lokalnu samoupravu 18

4. Odbor za prava deteta 6

5. Odbor za ljudska i manjinska prava i ravnopravnost polova 6

6. Odbor za poljoprivredu, šumarstvo i vodoprivredu 13

7. Odbor za privredu, regionalni razvoj, trgovinu, turizam i energetiku 10

8. Odbor za prostorno planiranje, saobraćaj, infrastrukturu i telekomunikacije 17

9. Odbor za finansije, republički budžet i kontrolu trošenja jav sredstava 26

10. Odbor za odbranu i unutrašnje poslove 12

11. Odbor za Kosovo i Metohiju 3

12. Odbor za kontrolu službi bezbednosti 8

13. Odbor za dijasporu i Srbe u regionu 4

14. Odbor za zaštitu životne sredine 13

15. Odbor za zdravlje i porodicu 6

16. Odbor za rad, socijalna pitanja, društvenu uključenost i smanjenje siromaštva 12

17. Odbor za obrazovanje, nauku, teh. razvoj i informatičko društvo 11

18. Odbor za kulturu i informisanje 6

19. Odbor za evropske integracije 20

20. Odbor za spoljne poslove 27

Pregled održanih sednica pododbora i radnih grupa:

1. Radna grupa za inicijative, peticije, predstavke i predloge (obrazovao Odbor za prava deteta) - 1

### 2. Radna grupa za prava nacionalnih manjina (obrazovao Odbor za ljudska i manjinska prava i ravnopravnost polova) - 1

### 3. Pododbor za praćenje stanja u poljoprivredi u marginalnim - najnerazvijenijim područjima Republike Srbije (obrazovao Odbor za poljoprivredu, šumarstvo i vodoprivredu) - 13

4. Radna grupa za razmatranje predstavki, predloga, peticija i inicijativa

(obrazovao Odbor za prostorno planiranje, saobraćaj, infrastrukturu i telekomunikacije) - 3

5. Pododbor za razmatranje izveštaja o obavljenim revizijama Državne revizorske institucije (obrazovao Odbor za finansije, republički budžet i kontrolu trošenja javnih sredstava) - 1

6. Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i

Metohiji (obrazovao Odbor za Kosovo i Metohiju) - 7

7. Radna grupa za predstavke građana i organizacija (obrazovao Odbor zdravlje i porodicu) - 2

8. Radna grupa za razmatranje predstavki i predloga građana (obrazovao Odbor za rad, socijalna pitanja, društvenu uključenost i smanjenje siromaštva) - 4

* + 1. U periodu od 1. januara do 31. decembra 2018. godine, održano je ukupno **6 sednica privremenih radnih tela** (anketnih odbora i komisija), i to:
* **2 sednice** Komisije za kontrolu izvršenja krivičnih sankcija;
* **4 sednice** Komisije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumom.

**2.2.** Sednice odbora su uglavnom održavane u Beogradu, u prostorijama Narodne skupštine Trg Nikole Pašića 13 i Kralja Milana 14, dok je **4 sednice odbora održano van sedišta Narodne skupštine**, i to:

- **Odbor za privredu, regionalni razvoj, trgovinu, turizam i energetiku** održao je **jednu** sednicu van sedišta: 17. jula 2018. godine u Subotici;

**- Odbor za finansije, republički budžet i kontrolu trošenja javnih sredstava** održao je **dve** sednice van sedišta: 18. jula 2018. godine, u Subotici i 18. septembra 2018. godine, u Leskovcu.

**- Odbor za obrazovanje, nauku, tehnološki razvoj i informatičko društvo** održao je **jednu** sednicu van sedišta: 12. februara 2018. godine u Svrljigu.

**2.2.1.** Sednice pododbora, radnih grupa su uglavnom održavane u Beogradu, dok je **7 sednica** pododbora radnih grupai **1 sednica** privremenog radnog tela **održano van sedišta Narodne skupštine** , i to:

- Radna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji (obrazovao Odbor za Kosovo i Metohiju) održala je **sedam** sednica van sedišta. Radna grupa je održala i dve prezentacije svoga rada i aktivnosti van sedišta Narodne skupštine.

* Komisija za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumom održala je **jednu** sednicu van sedišta Narodne skupštine.

**2.2.1.** Sednice privremenih radnih tela (anketnih odbora i komisija) su uglavnom održavane u Beogradu, dok je **jedna sednica** Komisije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu, sa posebnim osvrtom na posledice koje je ostavila upotreba projektila sa osiromašenim uranijumomodržana van sedišta Narodne skupštine.

**2.3.** Odbori su na osnovu člana 44. stav 4. Poslovnika Narodne skupštine **održali dve „zajedničke“ sednice** o pitanjima od zajedničkog interesa, i to:

- Odbor za pravosuđe, državnu upravu i lokalnu samoupravu, Odbor za prava deteta i Odbor za ljudska i manjinska prava i ravnopravnost polova održali su zajedničku sednicu 18. decembra 2018. godine u Domu Narodne skupštine, na temu: „Razmatranje Izveštaja o radu Nacionalnog mehanizma za prevenciju torture za 2017. godinu“, koji je podneo Zaštitnik građana;

- Odbor za odbranu i unutrašnje poslove, Odbor za kontrolu službi bezbednosti i Odbor za Kosovo i Metohiju, održali su zajedničku sednicu 30. marta 2018. godine, na temu: „Informisanje članova Odbora o aktuelnoj bezbednosnoj situaciji na Kosovu i Metohiji, sa posebnim osvrtom na položaj srpskog naroda“.

**2.4.** Odbori su, u okviru osnovne nadležnosti utvrđene Poslovnikom Narodne skupštine, razmatrali predloge zakona u načelu i u pojedinostima, nakon čega su podnosili izveštaje Narodnoj skupštini sa predlozima da Narodna skupština prihvati određene predloge zakona i pojedine amandmane, koji su na isti podneti, ili da ih odbije.

Narodna skupština je u periodu od 1. januara do 31. decembra 2018. godine **donela** ukupno **218 zakona**, od toga 103 po hitnom postupku i **80** **drugih akata** (strategije, odluke, zaključci, autentična tumačenja). Na predloge zakona **podneto je** ukupno **16.783 amandmana**.

Najveći broj donetih zakona predložila je Vlada.

Na predlog narodnih poslanika doneto je **dva zakona**: Zakon o izmenama i dopunama Zakona o teritorijalnoj organizaciji Republike Srbije (predlagači su narodni poslanici Studenka Kovačević, Miletić Mihajlović, dr Darko Laketić i mr Dejan Radenković) i Zakon o radijacionoj i nuklearnoj sigurnosti i bezbednosti (čiji je predlagač narodni poslanik Maja Gojković).

Na predlog Narodne banke Srbije doneto je **pet zakona**: Zakon o izmenama i dopunama Zakona o Narodnoj banci Srbije, Zakon o izmenama i dopunama Zakona o platnim uslugama, Zakon o međubankarskim naknadama i posebnim pravilima poslovanja kod platnih transakcija na osnovu platnih kartica, Zakon o zaštiti korisnika finansijskih usluga kod ugovaranja na daljinu i Zakon o finansijskom obezbeđenju.

**2.4.1.** Na sednicama odbora **razmotreno je ukupno 479 predloga zakona** (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor).

1. Odbor za ustavna pitanja i zakonodavstvo 219

2. Odbor za pravosuđe, državnu upravu i lokalnu samoupravu 33

3. Odbor za ljudska i manjinska prava i ravnopravnost polova 3

4. Odbor za poljoprivredu, šumarstvo i vodoprivredu 1

5. Odbor za privredu, regionalni razvoj, trgovinu, turizam i energetiku 19

6. Odbor za prostorno planiranje, saobraćaj,

infrastrukturu i telekomunikacije 33

7. Odbor za finansije, republički budžet i kontrolu

trošenja javnih sredstava 57

8. Odbor za odbranu i unutrašnje poslove 38

9. Odbor za kontrolu službi bezbednosti 10. Odbor za zaštitu životne sredine 8

11. Odbor za zdravlje i porodicu 3

12. Odbor za rad, socijalna pitanja, društvenu uključenost

i smanjenje siromaštva 12

13. Odbor za obrazovanje, nauku, tehnološki razvoj

i informatičko društvo 13

14. Odbor za kulturu i informisanje 2

15. Odbor za evropske integracije 34

16. Odbor za spoljne poslove 3

**Ukupno je podneto 16.783 amandmana na predloge zakona.** Na sednicama odbora(ne računajući Odbor za ustavna pitanja i zakonodavstvo) **razmotreno je ukupno 16.700 amandmana**, koji su podneti na predloge zakona.

Odbor za ustavna pitanja i zakonodavstvo je razmotrio **219** predloga zakona i ukupno **16.780** amandmana sa aspekta njihove usklađenosti sa pravnim sistemom, kao i da li ispunjavaju formalnopravne uslove za raspravu.

**2.4.2. Odbor za evropske integracije** je razmatrao predloge zakona u načelu sa stanovišta njihove usklađenosti sa propisima Evropske unije (EU), kao i planove, programe, izveštaje i druge akte organa izvršne vlasti koji se odnose na pridruživanje EU.

**Odbor je razmotrio 34 predloga zakona**: Predlog zakona o strancima, Predlog zakona o azilu i privremenoj zaštiti, Predlog zakona o graničnoj kontroli, Predlog zakona o evidencijama i obradi podataka u oblasti unutrašnjih poslova, Predlog zakona o nacionalnom DNK registru, Predlog zakona o izmenama i dopunama Zakona o bezbednosti saobraćaja na putevima, Predlog zakona o nacionalnoj infrastrukturi geoprostornih podataka, Predlog zakona o izmenama i dopunama Zakona o plovidbi i lukama na unutrašnjim vodama, Predlog zakona o izmenama i dopunama Zakona o bezbednosti saobraćaja na putevima, Predlog zakona o železnici, Predlog zakona o bezbednosti u železničkom saobraćaju, Predlog zakona o interoperabilnosti železničkog sistema, Predlog zakona o izmenama i dopunama Zakona o privrednim društvima, Predlog zakona o pojednostavljenom radnom angažovanju na sezonskim poslovima u određenim delatnostima, Predlog zakona o ljudskim ćelijama i tkivima, Predlog zakona o presađivanju ljudskih organa, Predlog zakona o izmenama i dopunama Zakona o psihoaktivnim kontrolisanim supstancama, Predlog zakona o građevinskim proizvodima, Predlog zakona o izmenama i dopunama Zakona o istraživanju nesreća u vazdušnom, železničkom i vodnom saobraćaju, Predlog zakona o izmenama i dopunama Zakona o državnoj pripadnosti i upisu plovila, Predlog zakona o izmenama i dopunama Zakona o pomorskoj plovidbi, Predlog zakona o smanjenju rizika od katastrofa i upravljanju vanrednim situacijama, Predlog zakona o kritičnoj infrastrukturi, Predlog zakona o ispitivanju, žigosanju i obeležavanju oružja, naprava i municije, Predlog zakona o zaštiti podataka o ličnosti, Predlog zakona o besplatnoj pravnoj pomoći, Predlog carinskog zakona, Predlog zakona o izmenama, dopunama Zakona o radnom vremenu posade vozila u drumskom prevozu i tahografima, Predlog zakona o izmenama i dopunama Zakona o patentima, Predlog zakona o zaštiti korisnika finansijskih usluga kod ugovaranja na daljinu, Predlog zakona o finansijskom obezbeđenju, Predlog zakona o međubankarskim naknadama i posebnim pravilima poslovanja kod platnih transakcija na osnovu platnih kartica, Predlog zakona o izmenama i dopunama Zakona o platnim uslugama i Predlog zakona o radijacionoj i nuklearnoj sigurnosti i bezbednosti.

Pored predloga zakona, Odbor je razmotrio **šest** predloga pregovaračkih pozicija Republike Srbije za međuvladine konferencije o pristupanju Republike Srbije Evropskoj uniji za poglavlja 18 (Statistika), 17 (Ekonomska i monetarna politika), 2 (Sloboda kretanja radnika), 4 (Sloboda kretanja kapitala), 21 (Transevropske mreže) i 14 (Transportna politika).

**2.5.** Na osnovu čl. 155. stav 3, 157. stav 6. i 165. Poslovnika Narodne skupštine, odbori mogu da podnose amandmane. U periodu između završenog načelnog pretresa predloga zakona i otvaranja pretresa u pojedinostima o tom predlogu zakona (period od najmanje 24 časa), nadležni odbor može da podnese amandmane dok je za sve druge ovlašćene predlagače zakona istekao rok za podnošenje amandmana.

U skladu sa navedenim odredbama Poslovnika, **odbori su podneli ukupno 55 amandmana na predloge zakona** iz svoje nadležnosti, koje je predstavnik predlagača prihvatio, i to:

**- 1** amandman Odbor za pravosuđe, državnu upravu i lokalnu samoupravu na Predlog zakona o izmenama i dopunama Zakona o državnim službenicima;

- **3** amandmana Odbor za ljudska i manjinska prava i ravnopravnost polova na Predlog zakona o izmenama i dopunama Zakona o nacionalnim savetima nacionalnih manjina;

**- 1** amandman Odbor za privredu, regionalni razvoj, trgovinu, turizam i energetiku na Predlog zakona o izmenama i dopunama Zakona o privrednim društvima;

**- 7** amandmana Odbor za prostorno planiranje, saobraćaj, infrastrukturu i telekomunikacije, od čega: 1 na Predlog zakona o nacionalnoj infrastrukturi geoprostornih podataka, 3 na Predlog zakona o izmenama i dopunama Zakona o planiranju i izgradnji i 3 na Predlog zakona o izmenama i dopunama Zakona o ozakonjenju objekata;

**- 5** amandmana Odbor za finansije, republički budžet i kontrolu trošenja javnih sredstava, od čega: 2 na Predlog zakona o izmenama i dopunama Zakona o poreskom postupku i poreskoj administraciji; 1 na Predlog zakona o izmenama Zakona o davanju garancije Republike Srbije u korist OTP banka Srbija a.d. Novi Sad, Banca Intesa a.d. Beograd, NBG Bank Malta LTD, "AIK Banka" a.d. Niš i UniCredit Bank Srbija a.d. Beograd po zaduženju Javnog preduzeća "Srbijagas" Novi Sad; 2 na Predlog zakona o Budžetu Republike Srbije za 2019. godinu;

**- 11** amandmana Odbor za odbranu i unutrašnje poslove, i to: 1 na Predlog zakona o azilu i privremenoj zaštiti, 1 na Predlog zakona o graničnoj kontroli, 6 na Predlog zakona o izmenama i dopunama Zakona o bezbednosti saobraćaja na putevima, 1 na Predlog zakona o proizvodnji i prometu naoružanja i vojne opreme, 1 na Predlog zakona o izmenama i dopunama Zakona o Vojsci Srbije,1 na Predlog zakona o dobrovoljnom vatrogastvu;

**- 25** amandmana Odbor za zaštitu životne sredine na Predlog zakona o radijacionoj i nuklearnoj sigurnosti i bezbednosti;

- **1** amandmana Odbor za rad, socijalna pitanja, društvenu uključenost i smanjenje siromaštva na Predlog zakona o izmenama i dopunama Zakona o pravima boraca, vojnih invalida i članova njihovih porodica;

**- 1** amandman Odbor za obrazovanje, nauku, tehnološki razvoj i informatičko društvo na Predlog zakona izmenama i dopunama Zakona o visokom obrazovanju.

**III**

**3.1.** Odbori su, u okviru svog delokruga, doneli **ukupno 312 akata i predloga akata**, kao i veliki broj pojedinačnih rešenja, od čega 45 predloga odluka, 268 odluka, 14 predloga zaključaka i 16 zaključaka.

**3.1.1. Predloge odluka (ukupno 45) podneli su sledeći odbori**:

**-** Odbor za ustavna pitanja i zakonodavstvo 3

- Odbor za administrativno-budžetska i mandatno-imunitetska pitanja 2

- Odbor za pravosuđe, državnu upravu i lokalnu samoupravu 9

- Odbor za finansije, republički budžet i kontrolu

trošenja javnih sredstava 11

- Odbor za kontrolu službi bezbednosti 1

- Odbor za evropske integracije 19

**3.1.2. Odluke (ukupno 268) doneli su sledeći odbori:**

**-** Odbor za ustavna pitanja i zakonodavstvo 2

- Odbor za administrativno-budžetska i mandatno-imunitetska pitanja 50

- Odbor za pravosuđe, državnu upravu i lokalnu samoupravu 1

**-** Odbor za prava deteta 1

- Odbor za finansije, republički budžet i kontrolu

trošenja javnih sredstava 6

- Odbor za obrazovanje, nauku, tehnološki razvoj

i informatičko društvo 1

- Odbor za evropske integracije 17

- Odbor za spoljne poslove 190

**3.1.3. Predloge zaključaka (ukupno 14) podneli su sledeći odbori:**

- Odbor za prostorno planiranje, saobraćaj,

infrastrukturu i telekomunikacije 1

- Odbor za finansije, republički budžet i kontrolu

trošenja javnih sredstava 12

- Odbor za zdravlje i porodicu 1

**3.1.4. Zaključke (ukupno 16) doneli su sledeći odbori:**

- Odbor za administrativno-budžetska i mandatno-imunitetska pitanja 3

- Odbor za poljoprivredu i šumarstvo 8

- Odbor za za dijasporu i Srbe u regionu 1 - Odbor za obrazovanje, nauku, tehnološki razvoj

i informatičko društvo 4

**3.2.** Odbori su razmotriliukupno **63 izveštaja i informacija**, od čega 6 izveštaja Vlade, 38 tromesečnih informacija ministarstava i 19 izveštaja drugih državnih organa, organizacija i tela.

**3.2.1.** Odbori su razmatrali **izveštaje Vlade (ukupno 6)**, u skladu sa članom 228. Poslovnika Narodne skupštine:

- **Odbor za prostorno planiranje, saobraćaj, infrastrukturu i telekomunikacije** je razmotrio **jedan** izveštaj: Izveštaj o ostvarivanju prostornog plana Republike Srbije od 2010. godine do 2020. godine, u 2016. godini;

-**Odbor za Kosovo i Metohiju** je razmotrio **jedan** izveštaj: razmotrio Izveštaj o radu Kancelarije za Kosovo i Metohiju za period januar – decembar 2017. godine;

-**Odbor za zaštitu životne sredine** je razmotrio **jedan** izveštaj: Izveštaj o stanju životne sredine u Republici Srbiji za 2017. godinu;

- **Odbor za evropske integracije** je razmotrio **tri** izveštaja Vlade: Izveštaj o pregovorima o pristupanju Republike Srbije Evropskoj uniji tokom predsedavanja Republike Estonije (jun-decembar 2017), Izveštaj o sprovođenju Nacionalnog programa za usvajanje pravnih tekovina EU (NPAA), za drugo tromesečje 2018. godine i Izveštaj o pregovorima o pristupanju Republike Srbije Evropskoj uniji tokom predsedavanja Republike Bugarske (januar-jun 2018. godine).

**3.2.2.** Odbori su razmatrali **tromesečne informacije ministarstava (ukupno 38)**, u skladu sa članom 229. Poslovnika Narodne skupštine:

**- Odbor za prava deteta** je razmotrio **jedan** Izveštaj o radu Saveta za prava deteta Vlade Republike Srbije, koji je podnelo Ministarstvo za rad, zapošljavanje, boračka i socijalna pitanja;

- **Odbor za poljoprivredu, šumarstvo i vodoprivredu** je razmotrio **četiri** informacije o radu Ministarstva poljoprivrede, šumarstva i vodoprivrede (za četvrti kvartal 2017. godine, za prvi kvartal 2018. godine, za drugi kvartal 2018. godine i za treći kvartal 2018. godine);

- **Odbor za privredu, regionalni razvoj, trgovinu, turizam i energetiku** je razmotrio **pet** informacija: **dve** informacije o radu Ministarstva privrede (oktobar – decembar 2017. godine i januar – mart 2018. godine); **tri** izveštaja o radu Ministarstva trgovine, turizma i telekomunikacija (od 1. jula do 30. septembra 2017. godine, od 1. oktobra do 29. decembra 2017. godine i od 1. januara do 31. marta 2018. godine);

Odbor je, u skladu sa članom 84. Zakona o privatizaciji i članom 54. Poslovnika Narodne skupštine, u 2017. godini razmotrio **osam** redovnih mesečnih izveštaja Ministarstva privrede o stanju postupka privatizacije, zaključenim ugovorima o prodaji kapitala, odnosno imovine, sa priloženim ugovorima, pokrenutim postupcima privatizacije, radu subjekata nadležnih za sprovođenje postupka privatizacije: Izveštaj Ministarstva privrede o stanju postupka privatizacije za oktobar 2017. godine, Izveštaj Ministarstva privrede o stanju postupka privatizacije za novembar 2017. godine, Izveštaj Ministarstva privrede o stanju postupka privatizacije za decembar 2017. godine, Izveštaj Ministarstva privrede o stanju postupka privatizacije za januar 2018. godine, Izveštaj Ministarstva privrede o stanju postupka privatizacije za februar 2018. godine, Izveštaj Ministarstva privrede o stanju postupka privatizacije za mart 2018. godine, Izveštaj Ministarstva privrede o stanju postupka privatizacije za april 2018. godine, Izveštaj Ministarstva privrede o stanju postupka privatizacije za maj 2018. godine i

Izveštaj Ministarstva privrede o stanju postupka privatizacije za jun 2018. godine.

- **Odbor za prostorno planiranje, saobraćaj, infrastrukturu i telekomunikacije** je razmotrio **deset** tromesečnih informacija: **šest** izveštaja o radu Ministarstva trgovine, turizma i telekomunikacija (za period od 1. aprila do 30. juna 2017. godine, od 01. jula do 30. septembra 2017. godine, od 01. oktobra do 29. decembra 2017. godine, od 01. januara do 31. marta 2018. godine, od 01. aprila do 30. juna 2018. godine i od 01. jula do 30. septembra 2018. godine); **četiri** informacije o radu Ministarstva građevinarstva, saobraćaja i infrastrukture (za period jul - septembar 2017. godine, oktobar - decembar 2017. godine, januar - mart 2018. godine i za period april - jun 2018. godine);

- **Odbor za odbranu i unutrašnje poslove** je razmotrio **sedam** tromesečnih informacija: **tri** informacije o radu Ministarstva odbrane (za period oktobar-decembar 2017. godine, januar-mart 2018. godine i april-jun 2018. godine); **četiri** informacije o radu Ministarstva unutrašnjih poslova (za period jul-septembar 2017. godine, oktobar-decembar 2017. godine, januar-mart 2018. godine i april-jun 2018. godine);

**- Odbor za zaštitu životne sredine** je razmotrio **tri** informacije o radu Ministarstva zaštite životne sredine (za period avgust-oktobar 2017. godine, novembar i decembar 2017. godine i januar 2018. godine);

- **Odbor za zdravlje i porodicu** je razmotrio **tri** informacije o radu Ministarstva zdravlja (oktobar-decembar 2017. godine, januar-mart 2018. godine i april-jun 2018. godine);

**- Odbor za rad, socijalna pitanja, društvenu uključenost i smanjenje siromaštva** razmotrioje **dve** informacije o radu Ministarstva za rad, zapošljavanje, boračka i socijalna pitanja, za period od 1. januara do 31. marta 2018. godine i 1. aprila do 30. juna 2018. godine;

- **Odbor za kulturu i informisanje** je razmotrio **dva** izveštaja o radu Ministarstva kulture i informisanja, za period od od 1. januara do 31. marta 2018. godine i za period jul – septembar 2018. godine);

* **Odbor za spoljne poslove** je razmotrio **jedan** izveštaj o radu Ministarstva spoljnih poslova (za period od 1. novembra 2017. godine do 30. aprila 2018. godine).

**3.2.3.** Odbori su razmatrali **izveštaje drugih državnih organa, organizacija i tela (ukupno 19)**, u skladu sa čl. 237 – 241. Poslovnika Narodne skupštine:

- **Odbor za pravosuđe, državnu upravu i lokalnu samoupravu** je razmotrio **sedam** izveštaja: Izveštaj o radu javnih tužilaštava na suzbijanju kriminaliteta i zaštitu ustavnosti i zakonitosti u 2017. godini, Izveštaj o radu Državnog veća tužilaca za 2017. godinu, Izveštaj o radu Visokog saveta sudstva za 2017. godinu, Izveštaj o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, Redovan godišnji izveštaj Zaštitnika građana za 2017. godinu, Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2017. godinu i Izveštaj o radu Nacionalnog mehanizma za prevenciju torture za 2017. godinu, koji je podneo Zaštitnik građana;

**- Odbor za prava deteta** je razmotrio **jedan** izveštaj: Izveštaj o radu Nacionalnog mehanizma za prevenciju torture za 2017. godinu, koji je podneo Zaštitnik građana;

- **Odbor za ljudska i manjinska prava i ravnopravnost polova** je razmotrio **dva** izveštaja: Redovan godišnji izveštaj Poverenika za zaštitu ravnopravnosti za 2017. godinu i 2),Izveštaj o radu Nacionalnog mehanizma za prevenciju torture za 2017. godinu, koji je podneo Zaštitnik građana;

- **Odbor za prostorno planiranje, saobraćaj, infrastrukturu i telekomunikacije** je razmotrio **jedan** izveštaj: Izveštaj o radu Regulatorne agencije za elektronske komunikacije i poštanske usluge za 2017. godinu;

- **Odbor za finansije, republički budžet i kontrolu trošenja javnih sredstava** je razmotrio **sedam** izveštaja nezavisnih državnih organa: Izveštaj o radu Državne revizorske institucije za 2017. godinu, Izveštaj o radu Agencije za borbu protiv korupcije za 2016. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje, Izveštaj o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje, Izveštaj o radu Republičke komisije za zaštitu prava u postupcima javnih nabavki za period 01. 01. 2017.do 31.12.2017. godine, Izveštaj o sprovedenom nadzoru nad primenom Zakona o javnim nabavkama za 2017. godinu, Godišnji izveštaj Komisije za hartije od vrednosti za 2016. godinu i Godišnji izveštaj Komisije za hartije od vrednosti za 2017. godinu.

- **Odbor za zdravlje i porodicu** je razmotrio **jedan** izveštaj: Izveštaj o radu Kancelarije za Kosovo i Metohiju za period januar - decembar 2016. godin.

**3.3.** Odbori su davali **mišljenja**, razmatrali **predloge odluka**, donosili **rešenja** i **preporuke,** razmatrali **interpelacije, akcione planove, predloge autentičnih tumačenja zakona,** utvrđivali **liste kandidata**, i to:

**- Odbor za ustavna pitanja i zakonodavstvo** je razmotrio i podneo Narodnoj skupštini **dva predloga autentičnog tumačenja** - Predlog za donošenje autentičnog tumačenja odredaba člana 37. st. 1-3, stav 4. tačka 4) i člana 147. Zakona o radu („Službeni glasnik RS”, br. 24/05, 61/05, 54/09, 32/13, 75/14, 13/17- US i 113/17) i Predlog za donošenje autentičnog tumačenja odredbe člana 22. Zakona o opštem upravnom postupku („Službeni glasnik RS”, broj 18/16), podneo je **jedan predlog odluke**: Predlog odluke o prestanku funkcije zamenika Zaštitnika građana, Vladane Jović. Odbor je razmotrio **pet predloga odluka**: Predlog odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2018. godinu, Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2018. godinu, Predlog odluke o usvajanju Godišnjeg plana upotrebe Vojske Srbije i drugih snaga odbrane u multinacionalnim operacijama u 2018. godini, Predlog odluke o učešću pripradnika Vojske Srbije u multinacionalnim operacijama u 2018. godini i Predlog odluke o organizaciji i radu Službe Narodne skupštine, koji je podneo Odbor za administrativno-budžetska i mandatno-imunitetska pitanja Narodne skupštine.

Odbor za ustavna pitanja i zakonodavstvo je dao **jedan odgovor** Ustavnom sudu: Davanje odgovora Ustavnom sudu povodom podnetog predloga za ocenu ustavnosti odredbe člana 28a Zakona o penzijskom i invalidskom osiguranju („Službeni glasnik RS", broj 34/03, 64/04 - US, 84/04 - dr. zakon, 85/05, 101/05 -dr. zakon, 63/06-US, 5/09, 107/09,101/10, 93/12, 62/13, 108/13, 75/14, 142/14) i **jedno mišljenje** Ustavnom sudu povodom pokrenutog postupka za ocenu ustavnosti člana 92. Zakona o stečaju („Službeni glasnik RS”, br. 104/09, 99/11 – dr. zakon, 72/12 – US i 83/14);

**- Odbor za administrativno-budžetska i mandatno-imunitetska pitanja** je unavedenom periodu, u skladu sa ovlašćenjima iz Zakona o Narodnoj skupštini i Poslovnika, utvrdio Predlog skupštinskog budžeta za 2019. godinu. Razmatrao je razloge prestanka mandata i odluke Republičke izborne komisije o dodeli mandata narodnih poslanika o čemu je podnosio izveštaje Narodnoj skupštini. Odbor je doneo: **14 pozitivnih mišljenja** za obavljanje druge javne funkcije ili drugog posla, donetih na zahtev narodnih poslanika ili drugih funkcionera koje je birala Narodna skupština; **9 rešenja odbora** za postavljenje vd pomoćnika generalnog sekretara- rukovodioca sektora i o nastavku rada na položaju šefa Kabineta predsednika NS i nastavak rada na položaju pomoćnika generalnog sekretara – rukovodilac Sektora za zakonodavstvo; **2 predloga odluke**: Predlog odluke o organizaciji i radu Službe Narodne skupštine i Predlog odluke o davanju saglasnosti na akta Zaštitnika građana. Odbor je u izveštajnom periodu usvojio i Narodnoj skupštini podneo Izvešaje o prestanku mandata narodnog poslanika i Izveštaje o popuni upražnjenog poslaničkog mesta, ukupno 11. Predsednik Odbora je na osnovu ovlašćenja Odbora doneo pojedninačne akte - rešenja o ostvarivanju materijalnih prava narodnih poslanika i funkcionera koje bira Narodne supština : okvirno oko 100.

**- Odbor za pravosuđe, državnu upravu i lokalnu samoupravu** je razmotrio: **osam** predloga odluka o izboru predsednika sudova i o izboru sudija koji se prvi put biraju na sudijsku funkciju, koje je podneo Visoki savet sudstva: Predlog odluke o izboru predsednika sudova (broj 119-785/18, od 28. marta 2017. godine), Predlog odluke o izboru sudija koji se prvi put biraju na sudijsku funkciju (broj 119-2478/18, od 10. jula 2018. godine), Predlog odluke o izboru sudija koji se prvi put biraju na sudijsku funkciju (broj 119-2507/18, od 13. jula 2018. godine), Predlog odluke o izboru sudija koji se prvi put biraju na sudijsku funkciju (broj 119-3290/18 od 24. oktobra 2018. godine), Predlog odluke o izboru sudija koji se prvi put biraju na sudijsku funkciju (broj 119-3222/18 od 17. oktobra 2018. godine), Predlog odluke o izboru predsednika sudova (broj 119-3454/18 od 9. novembra 2018. godine), Predlog odluke o izboru sudija koji se prvi put biraju na sudijsku funkciju (broj 119-3452/18 od 9. novembra 2018. godine) i Predlog odluke o izboru sudija koji se prvi put biraju na sudijsku funkciju (broj 119-3690/18, od 30. novembra 2018. godine); **tri predloga odluka o izboru zamenika javnog tužioca** koje je podnelo Državno veće tužilaca: Predlog odluke o izboru zamenika javnog tužioca (broj 02-3286/18 od 23. oktobra 2018. godine), Predlog odluke o izboru zamenika javnog tužioca (broj 119-3170/18 od 12. oktobra 2018. godine) i Predlog odluke o izboru zamenika javnog tužioca (broj 119-3622/18 od 23. novembra 2018. godine); **dva predloga kandidata za izbor članova Odbora Agencije za borbu protiv korupcije**: Predlog kandidata za izbor člana Odbora Agencije za borbu protiv korupcije, koji su podnela udruženja novinara u Republici Srbiji, Predlog kandidata za izbor člana Odbora Agencije za borbu protiv korupcije, koji su podneli Zaštitnik građana i Poverenik za informacije od javnog značaja i zaštitu podataka o ličnosti.

Odbor je ukupno podneo **devet predloga odluka**: Predlog odluke o prestanku funkcije javnog tužioca u Osnovnom javnom tužilaštvu u Negotinu, Predlog odluke o izboru članova Komisije za kontrolu izvršenja krivičnih sankcija, Predlog odluke o prestanku funkcije predsednika Osnovnog suda u Somboru, Predlog odluke o prestanku funkcije predsednika Višeg suda u Beogradu, Predlog odluke o prestanku funkcije predsednika Trećeg osnovnog suda u Beogradu, Predlog odluke o prestanku funkcije predsednika Prekršajnog suda u Nišu, Predlog odluke o prestanku funkcije predsednika Vrhovnog kasacionog suda, Predlog odluke o prestanku funkcije javnog tužioca u Osnovnom javnom tužilaštvu u Kraljevu i Predlog odluke o prestanku funkcije javnog tužioca u Osnovnom javnom tužilaštvu u Rumi. Odbor je **doneo jednu Odluku** o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Agencije za borbu protiv korupcije

- **Odbor za prostorno planiranje, saobraćaj, infrastrukturu i telekomunikacije** je razmotrio **dva predloga pregovaračkih pozicija i to:** Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 21 „Transevropske mreže“, Poglavlje 14„Transportna politika“, i podneo izveštaje Odboru za evropske integracije.

**- Odbor za finansije, republički budžet i kontrolu trošenja javnih sredstava** je utvrdio i Narodnoj skupštini podneo: **jedanaest** **predloga odluka** i doneo, u skladu sa odgovarajućim zakonima, **šest odluka**: **dve** odluke o davanju saglasnosti na predloge finansijskih planova Državne revizorske institucije, **dve** na predloge finansijskih planova Fiskalnog saveta i **dve** odluke u vezi sa izborom članova Republičke komisije za zaštitu prava u postupcima javnih nabavki, i to:Predlozi odluka o izboru ili prestanku funkcije nosilaca funcija koje je utvrdio Odbor: Predlog odluke o izboru člana Komisije za hartije od vrednosti, Predlog odluke o izboru Saveta Državne revizorske institucije, Predlog odluke o izboru četiri člana Republičke komisije za zaštitu prava u postupcima javnih nabavki, Predlog odluke o prestanku funkcije člana Republičke komisije za za zaštitu prava u p stupcima javnih nabavki, Predlog odluke o izboru člana Saveta guvernera Narodne banke Srbije i Predlog odluke o prestanku funkcije predsednika Komisije za hartije od vrednosti; **pet** **odluka**: Predlog odluke o davanju saglasnosti na Finansijski plan Agencije za energetiku Republike Srbije za 2018. godinu, Predlog odluke o davanju saglasnosti na Finansijski plan Regulatornog tela za elektronske medije za 2018. godinu, Predlog odluke o davanju saglasnosti na Izmene pojedinih rashoda bez promene ukupnih rashoda Finansijskog plana Regulatornog tela za elektronske medije za 2018. godinu, Predlog odluke o davanju saglasnosti na Finansijski plan Regulatornog tela za elektronske medije za 2019. godinu i Predlog odluke o davanju saglasnosti na Finansijski plan Agencije za energetiku za 2019. godinu. Odbor je doneo **šest odluka**: Odluku o pokretanju postupka za utvrđivanje predloga za izbor četiri člana Republičke komisije za zaštitu prava u postupcima javnih nabavki, Odluku o obrazovanju Radne grupe za sprovođenje postupka za izbor četiri člana Republičke komisije za zaštitu prava u postupcima javnih nabavki, Odluku o davanju saglasnosti na Predlog finansijskog plana Državne revizorske institucije za 2018. godinu sa projekcijama za 2019. i 2020. godinu, Odluku o davanju saglasnosti na Predlog finansijskog plana Državne revizorske institucije za 2019. godinu sa projekcijama za 2020. i 2021. godinu, Odluku o davanju saglasnosti na Predlog finansijskog plana Fiskalnog saveta za 2018. godinu, sa Predlogom kadrovskog plana Fiskalnog saveta za 2018. godinu i Odluku o davanju saglasnosti na Predlog finansijskog plana Fiskalnog saveta za 2019. godinu, sa Predlogom kadrovskog plana Fiskalnog saveta za 2019. godinu. U izveštajnom periodu Odbor je utvrdio predloge zaključka povodom razmatranja godišnjih izveštaja o radu nezavisnih državnih organa, drugih organizacija i tela i iste podneo Narodnoj skupštini na razmatranje i usvajanje, i to: Predlog zaključka kojim se prihvata Izveštaj o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, Predlog zaključka kojim se prihvata Izveštaj o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, Predlog zaključka kojim se prihvata Izveštaj o radu Republičke komisije za zaštitu prava u postupcima javnih nabavki u periodu od 1. januara do 31. decembra 2017. godine, Predlog zaključka kojim se prihvata Godišnji izveštaj Komisije za hartije od vrednosti za 2016. godinu, Predlog zaključka kojim se potvrđuju Izmene finansijskog plana Komisije za hartije od vrednosti za 2016. godinu, Predlog zaključka kojim se potvrđuje Finansijski plan Komisije za hartije od vrednosti za 2017. godinu, Predlog zaključka kojim se potvrđuju Izmene finansijskog plana Komisije za hartije od vrednosti za 2016. godinu, Predlog zaključka kojim se potvrđuje Finansijski plan Komisije za hartije od vrednosti za 2017. godinu, Predlog zaključka kojim se potvrđuju Izmene i dopune Finansijskog plana Komisije za hartije od vrednosti za 2018. godinu, Predlog zaključka kojim se potvrđuje Finansijski plan Komisije za hartije od vrednosti za 2018. godinu, Predlog zaključka kojim se potvrđuju Izmene i dopune Finansijskog plana Komisije za hartije od vrednosti za 2018.godinu i Predlog zaključka kojim se potvrđuju Izmene i dopune Finansijskog plana Komisije za hartije od vrednosti za 2018. godinu. Odbor je razmotrio **10 finansijskih planova** nezavisnih državnih organa i tela: Predlog finansijskog plana Agencije za energetiku Republike Srbije za 2018. godinu, Izmena finansijskog plana Komisije za hartije od vrednosti za 2016. godinu,Predlog finansijskog plan Komisije za hartije od vrednosti za 2017. godinu, Predlog finansijskog plana Komisije za hartije od vrednosti za 2018. godinu, Predlog izmena i dopuna Finansijskog plana Komisije za hartije od vrednosti za 2018. godinu, Finansijski plan Regulatornog tela za elektronske medije za 2018. godinu, Predlog finansijskog plana Državne revizorske institucije za 2018. godinu sa projekcijama za 2019. i 2020. godinu, Predlog finansijskog plana Državne revizorske institucije za 2019. godinu sa projekcijama za 2020. i 2021. godinu,Predlog finansijskog plana Fiskalnog saveta za 2018. godinu, sa Predlogom kadrovskog plana Fiskalnog saveta za 2018. godinu i Odluka o davanju saglasnosti na Predlog finansijskog plana Fiskalnog saveta za 2019. godinu, sa Predlogom kadrovskog plana Fiskalnog saveta za 2019. godinu. Odbor je prihvatio Izveštaj o sprovedenom nadzoru nad primenom Zakona o javnim nabavkama za 2017. godinu, koji Odboru podnosi Uprava za javne nabavke na osnovu člana 136. stav 3. Zakona o javnim nabavkama. Odbor je dao **četiri** **saglasnosti** na: Predlog finansijskog plana Državne revizorske institucije za 2018. godinu sa projekcijama za 2019. i 2020. godinu, Predlog finansijskog plana Državne revizorske institucije za 2019. godinu sa projekcijama za 2020. i 2021. godinu, Predlog finansijskog plana Fiskalnog saveta za 2018. godinu, sa Predlogom kadrovskog plana Fiskalnog saveta za 2018. godinu i Predlog finansijskog plana Fiskalnog saveta za 2019. godinu, sa Predlogom kadrovskog plana Fiskalnog saveta za 2019. godinu.

Odbor je razmotrio **dva predloga pregovaračkih pozicija** i to: Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 17 – „Ekonomska i monetarna politika“ i Poglavlje 4 – „Slobodno kretanje kapitala“.

- **Odbor za odbranu i unutrašnje poslove** je razmotrio **dva predloga** odluka: Predlog odluke o usvajanju Godišnjeg plana upotrebe Vojske Srbije i drugih snaga odbrane u multinacionalnim operacijama u 2018. godini i Predlog odluke o učešću pripadnika Vojske Srbije u multinacionalnim operacijama u 2018. godini. Odbor je, u skladu sa članom 8. stav 1. Zakona o zaključivanju i izvršavanju međunarodnih ugovora, na predlog Vlade Republike Srbije, doneo **tri** **odluke** o davanju saglasnosti: - za privremenu primenu Sporazuma između Saveta ministara Bosne i Hercegovine i vlada ostalih Strana Inicijative za prevenciju i spremnost u slučaju katastrofa za region Jugoistočne Evrope o Dogovorima sa zemljom domaćinom o Sekretarijatu Inicijative za prevenciju i spremnost u slučaju katastrofa za region Jugoistočne Evrope, do stupanja na snagu, - za privremenu primenu Sporazuma između Vlade Republike Srbije i Saveta ministara Bosne i Hercegovine o graničnim prelazima, do stupanja na snagu; - za privremenu primenu Sporazuma o izmeni Sporazuma o operativnoj i strateškoj saradnji između Republike Srbije i Evropske policijske kancelarije, do stupanja na snagu. Odbor je, u skladu sa članom 222. stav 2. tačka 1) Zakona o policiji, razmatrao **tri** **izveštaja** Ministarstva unutrašnjih poslova o stanju bezbednosti u Republici Srbiji (za period januar-jun 2017. godine, jul-decembar 2017. godine i januar-jun 2018. godine.

**- Odbor za kontrolu službi bezbednosti** je u izveštajnom periodu podneo: **jedan** **predlog odluke** - Predlog odluke o usvajanju Izveštaja Odbora za kontrolu službi bezbednosti o izvršenom nadzoru nad radom službi bezbednosti za 2017. godinu; dao **jedno mišljenje** na Predlog pravilnika o primeni posebnih postupaka i mera za tajno prikupljanje podataka, vrsti registara, zbirki ličnih podataka i evidenciji Vojnoobaveštajne agencije i načinu i uslovima primene ovlašćenja Vojnoobaveštajne agencije; Odbor je na sednicama zatvorenim za javnost, u izveštajnom periodu razmotrio **osam izveštaja**: Izveštaj o radu Generalnog inspektora službi Ministarstva odbrane za period 1. jula do 31. decembra 2017. godine, Izveštaj o radu Bezbednosno-informativne agencije za period od 1. oktobra 2017. godine do 31. marta 2018. godine, Izveštaj Bezbednosno-informativne agencije o stanju bezbednosti Republike Srbije (maj 2018. godine), Izveštaj o radu Generalnog inspektora službi Ministarstva odbrane za period od 1. januara do 30. juna 2018. godine, Izveštaj o radu Vojnoobaveštajne agencije za period od 1. oktobra 2017. godine do 31. marta 2018. godine, Izveštaj o radu Vojnoobaveštajne agencije za period od 1. aprila do 30. septembra 2018. godine, Izveštaj o radu Vojnobezbednosne agencije za period od 1. oktobra 2017. godine do 31. marta 2018. godine i Izveštaj o radu Vojnobezbednosne agencije za period od 1. aprila do 30. septembra 2018. godine.

Odbor za kontrolu službi bezbednosti je u izveštajnom periodu realizovao **dve nadzorne posete**: članovi Odbora realizovali su 30. januara 2018. godine nadzornu posetu Centra Bezbednosno-informativne agencije u Kraljevu i 30. januara 2018. godine nadzornu posetu Centra Vojnobezbednosne agencije u Kraljevu. Odbor je na 18. sednici, održanoj 27. marta 2018. godine usvojio Plan rada Odbora za 2018. godinu.

- **Odbor za dijasporu i Srbe u regionu** doneo je **jedan zaključak**, i to: Odbor za dijasporu i Srbe u regionu Narodne skupštine Republike Srbije daje punu podršku aktivnostima Ministarstva za izbjeglice i raseljena lica Republike Srpske, Savezu srpskih udruženja „Zavičaj“ i Savezu opštinskih udruženja izbeglica i raseljenih lica Republike Srpske, po pitanju očuvanja srpske imovine i povratka uzurpirane srpske imovine; Odbor za dijasporu i Srbe u regionu upoznaće sa sadržajem 12. sednice Upravu za saradnju s dijasporom i Srbima u regionu i Komesarijat za izbeglice i migracije, kao nadležne organe izvršne Vlasti Republike Srbije; Odbor za dijasporu i Srbe u regionu poziva proterane Srbe i druge građane Srbije koji su rodom i poreklom sa područja Federacije BiH, da se do 24. jula prijave za glasanje izvan BiH, u vezi sa opštim izborima koji će se održati 7. oktobra u BiH; Ministarstvo za izbjeglice i raseljena lica Republike Srpske upoznaće Odbor za dijasporu i Srbe u regionu sa izveštajem o radu šest kancelarija koje su otvorene na teritoriji Federacije BiH, sa ciljem zaštite imovinskih prava Srba u BiH; Odbor za dijasporu i Srbe u regionu održaće do kraja godine još jednu sednicu na temu aktuelnog položaja Srba u Federaciji BiH, na koju će biti pozvani predstavnici Uprave za saradnju s dijasporom i Srbima u regionu i Komesarijata za izbeglice i migracije Republike Srbije, novoizabrani srpski predstavnici na nivou kantona i Federacije BiH, predstavnici Srpske pravoslavne crkve iz eparhija koje deluju na teritoriji BiH i predstavnici zavičajnih udruženja koja deluju u Srbiji; Odbor za dijasporu i Srbe u regionu organizovaće sastanak sa predstavnicima Komesarijata za izbeglice i migracije Republike Srbije, na koji će biti pozvani predstavnici Ministarstva za izbjeglice i raseljena lica Republike Srpske, kako bi se razmotrila mogućnost otvaranja u Beogradu kancelarije za pravnu pomoć i podršku u zaštiti imovinskih prava građana Republike Srbije koji su rodom i poreklom iz Federacije BiH.

- **Odbor za zaštitu životne sredine -** U skladu sa Arhuskom konvencijom, koju je Republika Srbija ratifikovala 12. maja 2009. godine, donošenjem Zakona o potvrđivanju Konvencije o dostupnosti informacija, učešću javnosti u donošenju odluka i pravu na pravnu žaštitu u pitanjima životne sredine, u Poslovnik NS uneta je odredba, na osnovu koje Odbor za zaštitu životne sredine može da omogući prisustvo, odnosno učešće predstavnika građana i udruženja građana na sednici Odbora u raspravi o određenim pitanjima iz oblasti zaštite životne sredine. Na osnovu ove odredbe, Odbor je ustanovio stalnu „zelenu stolicu“ - mehanizam koji omogućava prisustvo na svakoj sednici odbora, uključujući i sednice van sedišta Narodne skupštine, predstavnika nevladinih organizacija, u skladu sa temom koja se na određenoj sednici razmatra. Predstavnici nevladinih organizacija okupljenih u mrežu koja čini Zelenu stolicu, pozivaju se i na javna slušanja Odbora, a sa Odborom imaju dobru interakciju i kroz dopise koje dostavljaju, kojima izražavaju stavove o pitanjima iz delokruga Odbora, pri čemu pomažu narodnim poslanicima da sagledaju određena pitanja iz svakog ugla.

Jedan broj članova i zamenika članova Odbora za zaštitu životne sredine članovi su neformalne Zelene poslaničke grupe, koja okuplja narodne poslanike svih poslaničkih grupa u Narodnoj skupštini, zainteresovanih za zaštitu životne sredine. Ova grupa organizuje sastanke na određene teme, uspostavlja regionalnu saradnju sa poslanicima parlamentata iz regiona, koji dolaze kako bi razmenili iskustva, dobre prakse i ideje. Na sastanke se pozivaju razne organizacije, koje mogu da pomognu narodnim poslanicima da što bolje sagledaju teme i da ponude svoja znanja i iskustva u ovoj oblasti. U 2018. godini, Zelena poslaničke grupa uspostavila je saradnju sa članovima sličnih grupa obrazovanih u parlamentima Makedonije i Crne Gore, kao i sa Odborom za životnu sredinu i vanredne situacije Stalne konferencije gradova i opština.

-**Odbor za rad, socijalna pitanja, društvenu uključenost i smanjenje siromaštva** je razmotrio **jedan predlog** pregovaračke pozicije i to: Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 2 – „Sloboda kretanja radnika“.

**-Odbor za obrazovanje, nauku, tehnološki razvoj i informatičko društvo** je razmotrio **jedan predlog** pregovaračke pozicije i to: Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 18 – „Statistika“.

**- Odbor za kulturu i informisanje** je uputio Narodnoj skupštini Zbirnu listu kandidata za članove Nacionalnog saveta za kulturu.

- **Odbor za evropske integracije** je razmotrio **šest** predloga pregovaračkih pozicija i to predloge pregovaračkih pozicija Republike Srbije za Međuvladinu konferenciju o pristupanju Republike Srbije Evropskoj uniji za sledeća pregovaračka poglavlja: Poglavlje 18 „Statistika“, 17 „Ekonomska i monetarna politika“, 2 „Sloboda kretanja radnika“, 4 „Sloboda kretanja kapitala“, 21 „Transevropske mreže“ i 14 „Transportna politika“. Na svih šest predloga pregovaračkih pozicija Odbor je poslao mišljenja Vladi Republike Srbije.

Odeljenje za evropske integracije, pored poslova vezanih za Odbor za EI i stalnih delegacija Narodne skupštine izrađuje izjave i tabele usklađenosti sa propisima EU kada su predlagači zakona narodni poslanici. U izveštajnom periodu obrađeno je **dvanaest zahteva** za izradu izjava i tabela o usklađenosti za narodne poslanike, koji su bili predlagači zakona. Odeljenje za evropske integracije je koordiniralo proces prikupljanja informacija od strane resornih odbora i drugih organizacionih jedinica u Narodnoj skupštini u cilju pripreme odgovora na Upitnik Evropske komisije u vezi sa godišnjim izveštajem o napretku Republike Srbije za 2018. godinu.

Odbor je doneo je **sedamnaest odluka** (**dve** o organizovanju međunarodnih konferencija i **petnaest** o formiranju delegacija Odbora). Odbor je doneo odluke o organizovanju sledećih međunarodnih konferencija u Narodnoj skupštini : - Zajedničke konferencije „Instrument pretpristupne pomoći u ruralnom razvoju (IPARD): „Naučene lekcije i izgledi za budućnost“, koji je organizovan zajedno sa Evropskim parlamentom, 13. aprila 2018. godine, u Narodnoj skupštini. Na Konferenciji su učestovali predstavnici parlamenata zemalja u regionu zapadnog Balkana i Turske, Evropskog parlamenta, Evropske komisije i Saveta EU; -Međunarodne parlamentarne konferencije „Idejom EU do mira i razvoja“, u Domu Narodne skupštine, 12. i 13. maja 2018. godine. Na konferenciji su učestovali predstavnici izvršne vlasti i parlamentarci iz zemalja u regionu, predstavnici parlamenata država članica EU, međunarodnih parlamentarnih organizacija i predstavnici civilnog društva i diplomatskog kora.

- **Odbor za spoljne poslove** je doneo **190** odluka, od toga **110** odluka o inicijativama za posetu i **80** odluka o aktivnostima stalnih delegacija. Odbor je razmotrio i usvojio: **119** Izveštaja o realizovanim međunarodnim posetama, obavio razgovor sa **14** novoimenovanih ambasadora i konstituisao **8** poslaničkih grupa prijateljstva.

**IV**

**4.1.** Na adresu pojedinih odbora u periodu 01. januara 2018. godine – 31. decembar 2018.godine stigao je i veliki broj **predstavki, predloga i drugih pismena** od strane pojedinaca, organizacija i udruženja građana, koje su pojedini odbori razmatrali ili su ih sekretari odbora, u dogovoru sa predsednicima odbora, upućivali nadležnim organima na rešavanje. U navedenom periodu **primljeno** je ukupno **506 predstavki, predloga i drugih pismena**, od kojih je razmotreno **301** predstavka, i to:

primljeno – razmotreno

- Odbor za ustavna pitanja i zakonodavstvo 55 33

- Odbor za pravosuđe, državnu upravu i lokalnu samoupravu 109 0

- Odbor za prava deteta 18 11

- Odbor za ljudska i manjinska prava i ravnopravnost polova 16 14

- Odbor za poljoprivredu, šumarstvo i vodoprivredu 8 6

- Odbor za privredu, regionalni razvoj, trgovinu,

turizam i energetiku 12 12

- Odbor za prostorno planiranje, saobraćaj,

infrastrukturu i telekomunikacije 27 24

- Odbor za finansije, republički budžet i kontrolu

trošenja javnih sredstava 13 0

- Odbor za odbranu i unutrašnje poslove 31 0

- Odbor za Kosovo i Metohiju 10 7

- Odbor za kontrolu službi bezbednosti 3 3

- Odbor za dijasporu i Srbe u regionu 4 4

- Odbor za zaštitu životne sredine 4 4

- Odbor za zdravlje i porodicu 44 44

- Odbor za rad, socijalna pitanja, društvenu uključenost

i smanjenje siromaštva 74 71

- Odbor za obrazovanje, nauku, tehnološki razvoj

i informatičko društvo 52 52

- Odbor za kulturu i informisanje 22 15

- Odbor za evropske integracije 3 0

- Odbor za spoljne poslove 1 1

**4.1. Javno slušanje (ukupno 1)** na temu iz svog delokruga organizovao je:

- **Odbor za zaštitu životne sredine**, na temu: „Predlog zakona o radijacionoj i nuklearnoj sigurnosti i bezbednosti“, 19. novembra 2018. godine, u Domu Narodne skupštine.

**4.2.** Odbori, u skladu sa članom 72. stav 5. Poslovnika Narodne skupštine, u izveštajnom periodu **su održali** **devet** „**tematskih“ sednice** o pitanjima iz delokruga svog rada, i to:

- **Odbor za prava deteta** je održao **tri** tematske sednice, na sledeće teme: „Zaključna zapažanja i preporuke Komiteta UN za prava deteta, u vezi sa Drugim i trećim periodičnim izveštajem Vlade Republike Srbije o primeni Konvencije o pravima deteta“, „Informisanje Odbora o Ciljevima održivog razvoja“ i „Razmatranje Izveštaja o radu Nacionalnog mehanizma za prevenciju torture za 2017. godinu, koji je podneo Zaštitnik građana“;

- **Odbor za ljudska i manjinska prava i ravnopravnost polova** je održao **dve** tematske sednice, na sledeće teme: „Izveštaj Republike Srbije u okviru trećeg ciklusa Univerzalnog periodičnog pregleda i dobijene preporuke“ i „Pravo na izbor partnera i skretanje pažnje na dečje brakove u romskoj populaciji“, povodom Međunarodnog dana Roma;

- **Odbor za rad, socijalna pitanja, društvenu uključenost i smanjenje siromaštva** je održao **tri** tematske sednice, na sledeće teme: „Informisanje Odbora o Ciljevima održivog razvoja“, „Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 2 – „Sloboda kretanja radnika“ i „Poslovna sposobnost kao preduslov za uključenost i jednakost osoba sa invaliditetom“, povodom obeležavanja Međunarodnog dana osoba sa invaliditetom;

- **Odbor za obrazovanje, nauku, tehnološki razvoj i informatičko društvo** je u Banja Luci, održao **jednu** tematsku sednicue na temu: „Usaglašavanje nastavnih planova i programa za nacionalne predmete u školama u Republici Srbiji i Republici Srpskoj“.

**V**

**5.1.** Članovi odbora aktivno su učestvovali na više **seminara, konferencija, radionica, okruglih stolova, studijskih poseta, manifestacija i sastanaka**:

**Odbor za ustavna pitanja i zakonodavstvo:**

- Predsednik Odbora za ustavna pitanja i zakonodavstvo Đorđe Komlenski razgovarao je sa šefom Odeljenja za demokratizaciju Misije OEBS-a u Srbiji Džonom Klejtonom i njegovim saradnicima i upoznao ih sa procesom donošenja Ustava Republike, 14. decembar 2018. godine.

**Odbor za pravosuđe, državnu upravu i lokalnu samoupravu:**

-Predsednik i članovi Odbora su 5. februara 2018. godine učestvovali na okruglom stolu održanom u hotelu „Šumice“, u Kragujevcu, u sklopu javne rasprave o Radnom tekstu amandmana Ministarstva pravde na Ustav Republike Srbije;

-Predsednik i članovi Odbora su 26. februara 2018. godine učestvovali na okruglom stolu održanom u zgradi Gradske uprave, u Nišu, u sklopu javne rasprave o Radnom tekstu amandmana Ministarstva pravde na Ustav Republike Srbije;

-Predsednik Odbora Petar Petrović i članovi Odbora dr Aleksandar Martinović i Đorđe Komlenski učestvovali su na Okrugomi stolu koji je Ministarstvo pravde organizovalo u saradnji sa Savetom Evrope, 18. septembra 2018. godine, u Hotelu Metropol, u vezi sa radnim tekstom Amandmana na Ustav Republike Srbije u delu koji se odnosi na pravosuđe;

- Članovi Odbora su 12. oktobra 2018. godine, u Maloj sali Doma NS, učestvovali na Konferenciji posvećenoj implementaciji Dunavske strategije u Srbiji, u organizaciji NVO Svet i Dunav u saradnji sa Ministarstvom za evropske integracije, na inicijativu Dunavskog civilnog socijalnog foruma uz podršku Savezne pokrajine Nemačke, Baden Virtemberg i Fondacije Foster Evropa iz Austrije;

-Članovi Odbora su učestvovali na Međunarodnoj konferenciju o primeni mehanizama prevencije korupcije, u okviru predsedavanja Republike Italije OEBS-om, a povodom Međunarodnog dana borbe protiv korupcije. Konferencija je održana 13. i 14. decembra 2018. godine, u Palati „Srbija“, u Beogradu.

**Odbor za prava deteta:**

- Okrugli sto „Saradnja državnih organa u zaštiti prava žrtava trgovine ljudima“, 30. jul 2018. godine, zgrada Narodne skupštine, Beograd, u organizaciji Centra za zaštitu žrtava trgovine ljudima i uz podršku Misije OEBS-a u Republici Srbiji (narodni poslanik Nada Lazić, zamenik predsednika Odbora);

- Konferencija „Jačanje porodice – pogled na mogućnosti“, 25. septembar 2018. godine, Beograd, u organizaciji Mreža organizacija za decu Srbije (MODS) i uz saradnju sa Republičkim zavodom za socijalnu zaštitu, UNICEF-om u Republici Srbiji, a pod pokroviteljstvom Ministarstva za rad, zapošljavanje, boračka i socijalna pitanja;

- Događaj: Otvaranje Dečje nedelje, 1. oktobar 2018. godine, pod nazivom „Moje je pravo da živim srećno i zdravo, za odrastanje bez nasilja“, Beograd, Republički zavod za socijalnu zaštitu, u organizaciji Prijatelji dece Srbije (narodni poslanik Sandra Božić, član Odbora);

- Događaj: Otvaranje sednice Učeničkih parlamenata, u okviru Dečje nedelje 2018. godine, 2. oktobar 2018. godine, Dom Narodne skupštine, Beograd, u organizaciji Prijatelji dece Srbije (prof. dr Vladimir Marinkovć, Nada Lazić, dr Danijela Stojadinović, Milena Čorilić, Tatjana Macura i Danica Bukvić, članovi i zamenici članova Odbora);

- Konferencija povodom početka projekta i kampanje "Niste sami", Dom Narodne skupštine, 11. oktobar 2018. godine, Beograd, pod pokroviteljstvom predsednika Narodne skupštine Republike Srbije, UNICEF-a u Republici Srbiji i Ministarstva za rad, zapošljavanje, boračka i socijalna pitanja (prisustvovali članovi i zamenici članova Odbora);

- Konferencija „Saradnja sistema u pružanju podrške deci sa razvojnim rizicima i njihovim porodicama – ka integrisanim uslugama ranih intervencija“, 15. novembar 2018. godine, Beograd, u organizaciji Saveta za prava deteta Vlade Republike Srbije i UNICEF-a u Republici Srbiji (narodni poslanik Jelena Mijatović, član Odbora);

- Događaj: Predstavljanje „Posebnog izveštaja Zaštitnika građana o stanju prava deteta u Republici Srbiji“, 20. novembar 2018. godine, Beograd, u organizaciji Zaštitnika građana;

- Odbor za prava deteta obeležio Svetski dan deteta, 20. novembra 2018. godine, Dom Narodne skupštine, zajedno sa Savetom za prava deteta Vlade Republike Srbije, gradonačelnikom Beograda i UNICEF timom uz prisustvo školske dece, a na inicijativu UNICEF-a u Republici Srbiji, pod nazivom „Plavo za svako dete“;

- Konferencija „Inkluzivno obrazovanje – put razvoja obrazovanog sistema u Srbiji, 22. i 23. novembar 2018. godine, Beograd, u organizaciji Ministarstva prosvete, nauke i tehnološkog razvoja i UNICEF-a u Republici Srbiji.

**Odbor za ljudska i manjinska prava i ravnopravnost polova:**

- 27. februara 2018. godine predsednik Odbora je prisustvovao obeležavanju četvrt veka od otmice putnika na pruzi Beograd - Bar u stanici Štrpci. Obeležavanje je održano pored spomen obeležja u Prijepolju;

- 11. i 12. maja 2018. godine predsednik Odbora je, na poziv predsednika Odbora za evropske integracije, učestvovao i imao izlaganje na Međunarodnoj parlamentarnoj konferenciji „Idejom EU do mira i razvoja“. Konferencija je održana u Domu Narodne skupštine;

- 18. maja 2018. godine predsednik Odbora je učestvovao na Desetom međunarodnom gerontološkom kongresu koji je održan u Sava centru, u Beogradu;

- 21. maja 2018. godine predsednik Odbra je učestvovao u Nacionalnoj debati „Nasilje nad ženama i devojčicama u Srbiji - između obaveza i realnosti“. Debata je organizovana u okviru projekta Integrisani odgovor na nasilje nad ženama i devojčicama u Srbiji II, koji realizuju UNICEF, UN Women, UNFPA i UNDP, u partnerstvu sa Vladom Republike Srbije, na čelu sa Koordinacionim telom za rodnu ravnopravnost;

-24. maja 2018. godine, Strazbur, Francuska – učešće predsednika Odbora na Konferenciji za pokretanje novih standarda Opšte preporuke EKRI br. 2. o telima za ravnopravnost za borbu protiv rasizma i netolerancije na nacionalnom nivou, u organizaciji Evropske komisija protiv rasizma i netolerancije (EKRI);

- 28. jun 2018. godine, Ženeva, Švajcarska - učešće zamenice predsednika Odbora na radionici „Parlamenti kao čuvari ljudskih prava: slučaj za jake parlamentarne odbore za ljudska prava i razvoj međunarodnih principa koji podržavaju njihov rad“. Radionica je održana u organizaciji Interparlamentarne unije;

- 26. septembar 2018. godine, Tirana, Albanija - učešće članice Odbora na Parlamentarnoj radionici o borbi protiv trgovine ljudima, u organizaciji Parlamenta Albanije, u saradnji sa Fondacijom za borbu protiv trgovine ljudima iz Velike Britanije (Human Trafficking Foundation U.K.);

- 26. septembar 2018. godine, hotel Zira, Beograd - učešće članice Odbora na okruglom stolu pod nazivom „U susret izmenama i dopunama Zakona o slobodnom pristupu informacijama od javnog značaja“, u organizaciji Američke agencije za međunarodni razvoj (USAID) i Poverenika za informacije od javnog značaja i zaštitu podataka o ličnosti;

- 27. septembar 2018. godine, hotel Hilton, Beograd - članica Odbora je učestvovala na konferenciji „Univerzalni periodični pregled (UPR) 2018 - Mehanizmi za unapređenje ljudskih prava u Srbiji - koraci ka primeni preporuka upućenih Srbiji u trećem ciklusu“, koju je organizovao Beogradski centar za ljudska prava;

- 28. septembar 2018. godine, Palata Srbije, Beograd – učešće članice Odbora na prezentaciji nacrta osmog izveštaja o sprovođenju Akcionog plana za ostvarivanje prava nacionalnih manjina, u organizaciji Saveta za nacionalne manjine;

- 28. septembra 2018. godine zamenica predsednika Odbora je učestvovala na konferenciji Poverenika za informacije od javnog značaja i zaštitu podataka o ličnosti povodom obeležavanja Međunarodnog dana prava javnosti da zna. Konferenicja je održana u Beogradu, u Klubu poslanika;

- 22-23. novembar 2018. godine, Ženeva, Švajcarska - na poziv Interparlamentarne unije, u organizaciji Kancelarije Visokog komesara Ujedinjenih nacija za ljudska prava (OHCHR), članica Odbora je učestvovala na drugom zasedanju Foruma za ljudska prava, demokratiju i vladavinu prava na temu „Parlamenti kao promoteri ljudskih prava, demokratije i vladavine prava;

- 26. novembar 2018. godine, Budimpešta, Mađarska – zamenica predsednika Odbora je učestvovala na Parlamentarnom seminaru o ulozi nacionalnih parlamenata u primeni standarda Evropske konvencije o ljudskim pravima i praćenju izvršenja presuda Evropskog suda za ljudska prava, u organizaciji Parlamentarne skupštine Saveta Evrope.

**Odbor za poljoprivredu, šumarstvo i vodoprivredu:**

- Predsednik Odbora je 5. juna 2018. godine u Domu NS održao sastanak sa predstavnicima udruženja malinara, stočara, ratara na temu problemi u proizvodnji, prodaji i skladištenju maline kao i problemi sa kojima se susreću stočari, ratari i povrtari;

- Predsednik Odbora je 27. decembra 2018. godine u Domu NS održao sastanak sa predstavnicima Ministarstva PŠV i poljoprivrednih udruženja na temu problemi u poljoprivredi (subvencije u poljoprivredi, o uvozu i izvoza mesa i sl).

**Odbor za privredu, regionalni razvoj, trgovinu, turizam i energetiku:**

- Dr Aleksandra Tomić, predsednik Parlamentarnog foruma za energetsku politiku Srbije, predsednik Odbora za finansije, republički budžet i kontrolu trošenja javnih sredstava i zamenik predsednika Odbora za privredu, regionalni razvoj, trgovinu, turizam i energetiku, učestvovala je na Četvrtom Berlinskom dijalogu o energetskoj tranziciji, pod nazivom „U pravcu globalne Energetske tranzicije (Energiewende)”, koji je održan 17. i 18. aprila 2018. godine, u Ministarstvu spoljnih poslova SR Nemačke u Berlinu, na poziv Vlade Savezne Republike Nemačke;

- Dan konkurencije 2018, Komisija za zaštitu konkurencije, 20. april 2018. Klub poslanika, učestvovali su predstavnici Odbora Snežana B. Petrović, predsednik i dr Aleksandra Tomić, zamenik predsednika Odbora;

-Delegacija Narodne skupštine učestvovala je na redovnom sastanku Parlamentarnog plenuma Energetske zajednice, održanom 25. aprila 2018. godine u Evropskom parlamentu u Briselu. U delegaciji Narodne skupštine su učestvovali narodni poslanici Žarko Mićin i Snežana R. Petrović;

- Ivan Manojlović, član Odbora za privredu, regionalni razvoj, trgovinu, turizam i energetiku učestvovao je na sastanku članova odbora zaduženih za pitanja energetike parlamenata država članica EU, koji je održan u Sofiji, u Bugarskoj, 13. i 14. maja 2018. godine. Sastanak je održan u okviru parlamentarne dimenzije predsedavanja Bugarske Savetom EU;

- Delegacija Odbora za privredu, regionalni razvoj, trgovinu, turizam i energetiku Narodne skupštine Republike Srbije boravila je u Studijskoj poseti Berlinu, SR Nemačka, u okviru projekta „Otvoreni regionalni fond za Istočnu Evropu – energetska efikasnost“, na poziv Beogradskog fonda za političku izuzetnost, uz podršku Nemačke organizacije za međunarodnu saradnju (GIZ), odnosno Otvorenog fonda za Jugoistoču Evropu – Energetska efikasnost (ORF EE), od 6. do 9. juna 2018. godine;

- Snežana R. Petrović, predsednik Odbora, dr Aleksandra Tomić, zamenik predsednika Odbora i prof. dr Miladin Ševarlić, učestvovali su na Parlamentarnoj konferenciji na visokom nivou STO i PSM, 12. i 13. jula 2018. godine, u Narodnoj skupštini, Beograd;

- Prof. dr Vladimir Marinković, potpredsedniku Narodne skupštine i član Odbora i Snežana R. Petrović, član Odbora za privredu, regionalni razvoj, trgovinu, turizam i energetiku, kao aktivni članovi Parlamentarnog plenuma Energetske zajednice, učestvovali su na „18-tom Interparlamentarnom sastanku o obnovljivim izvorima energije i energetskoj efikasnosti (IPM18)“, koji je održan u Beču, Austrija, od 18. do 21. oktobra 2018. godine.

**Odbor za prostorno planiranje, saobraćaj, infrastrukturu i telekomunikacije:**

- Zamenik predsednika Odbora Stefana Miladinović i zamenik člana Odbora Ivana Nikolić učestvovale su na Interparlamentarnom sastanku Odbora za saobraćaj, na temu “Investiranje EU u transportne mreže posle 2020. godine”, u Evropskom parlamentu, u Briselu 20. juna 2018. godine.

**Odbor za finansije, republički budžet i kontrolu trošenja javnih sredstava:**

- Predsednica Odbora za finansije, republički budžet i kontrolu trošenja javnih sredstava dr Aleksandra Tomić održala je 17. januara 2018. godine sastanak sa evaluatorima Vestminsterske fondacije za demokratiju Dejvidom Golsvortijem (David Goldsworthy) i Silvijom Stefanoni (Silvia Stefanoni), na njihov zahtev. Njihov zadatak je bio da sprovedu evaluaciju rada VFD-a na projektu „Parlamentarna budžetska kancelarija u Narodnoj skupštini“. Ključna komponenta metodologije evaluacije su intervjui kako bi se upoznali sa stavovima i percepcijom rada Parlamentarne budžetske kancelarije u Narodnoj skupštini, koliko su vredni njihov rad i doprinos jačanju finansijskog nadzora u Srbiji;

- Predsednica Odbora dr Aleksandra Tomić održala je 17. maja 2018. godine sastanak sa predstavnicima Udruženja italijanskih investitora u Republici Srbiji - Confindustria Serbia;

- Članovi Odbora Goran Kovačević, Goran Ćirić, Zoran Bojanić i Sonja Vlahović učestvovali su na seminaru o makroekonomskoj politici i izgradnji kapaciteta, koji je, od 11. do 13. juna 2018. godine, organizovao Međunarodni monetarni fond, Seminar je održan u Beču, u trening centru – Joint Vienna Istitute;

- Predsednica Odbora dr Aleksandra Tomić održala je 9. jula 2018. godine sastanak sa predstavnicima Agencije za borbu protiv korupcije i Državne revizorske institucije - Draganom Sikimićem, direktorom Agencije za borbu protiv korupcije, i dr Duškom Pejovićem, predsednikom DRI;

- Predsednica Odbora dr Aleksandra Tomić sastala se 10. jula 2018. godine sa Džeklin Vilijem Bridžers (Jacquelyn Williams Bridgers), direktorom projekta USAID-a “Inicijativa za odgovornu vlast” (Government Accountability Initiative-GAI) i njenim saradnicima;

- Predsednica Odbora dr Aleksandra Tomić održala je 7. novembra 2018. godine konsultativni sastanak sa predstavnicima nezavisnih državnih organa, organizacija i tela, čiji rad nadzire Narodna skupština u vršenju svoje kontrolne funkcije razmatranjem izveštaja o radu i davanjem saglasnosti na njihove finansijske planove (Državna revizorska institucija, Fiskalni savet, Republička komisija za zaštitu prava u postupcima javnih nabavki, Agencija za energetiku RS, Komisija za hartije od vrednosti, Regulatorno telo za elektronske medije);

- Predsednica Odbora dr Aleksandra Tomić je, kao jedan od uvodničara, učestvovala 14. novembra 2018. godine na prezentaciji Twinning projekta „Prevencija i borba protiv korupcije“ koji Agencija za borbu protiv korupcije sprovodi sa italijanskim ekspertima.

**Odbor za odbranu i unutrašnje poslove:**

- Sedam članova Odbora (zajedno sa četiri člana Odbora za kontrolu službi bezbednosti i dva člana Odbora za evropske integracije) boravili su u studijskoj poseti bezbednosnim strukturama Evropske unije i NATO, u organizaciji Odeljenja za demokratizaciju Misije OEBS u Srbiji, održanoj od 28. maja do 1. juna 2018. godine u Briselu (Kraljevina Belgija).

**Odbor za kontrolu službi bezbednosti:**

- Studijska poseta bezbednosnim strukturama Evropske unije NATO u Briselu od 28. maja do 1. juna 2018. godine, Brisel/Briž, Kraljevina Belgija u organizaciji Misije OEBS u Srbiji. Navedenoj studijskoj poseti prisustvovali su: mr Igor Bečić, predsednik Odbora, Meho Omerović i Marija Obradović, članovi Odbora kao i prof. dr Zoran Dragišić, Željko Sušec i Zvonimir Đokić, zamenici članova Odbora.

**Odbor za dijasporu i Srbe u regionu:**

- Aleksandar Čotrić, član Odbora za dijasporu i Srbe u regionu učešće na sastanku Parlamentarne mreže za politiku dijaspore 24. septembra 2018. godine, Kijev, Ukrajina. Organizator Parlamentarana mreža za politiku dijaspore;

- Miodrag Linta, predsednik Odbora učestvovao u radu Sednice poslovnog saveta za dijasporu Privredne komore Srbije u proširenom sastavu, 27. decembra 2018. godine, prostorije PKS, Novi Sad.

**Odbor za zaštitu životne sredine**:

- članovi i zamenici članova Odbora učestvovali su na sastanku Zelene poslaničke grupe na temu Ulaganje i vrednovanje biodiverziteta i usluga ekosistema za održivi razvoj, održanom 23.04.2018. godine;

- Sastanak sa Odborom za životnu sredinu SKGO, održanom 23.11.2018. godine;

- članovi i zamenici članova Odbora učestvovali su na sastanku Zelene poslaničke grupe na temu „20. godina Arhuske konvencije - značaj i iskustva“, održanom 18.12.2018. godine.

**Odbor za rad, socijalna pitanja, društvenu uključenost i smanjenje siromaštva:**

-29. marta 2018. godine, Milanka Jevtović Vukojičić, predsednica Odbora, Branimir Rančić i Milena Ćorilić, članovi Odbora, u zgradi Narodne skupštine, primili su predstavnike Saveza ratnih vojnih zarobljenika Drugog svetskog rata i njihovih potomaka Srbije;

-9. maja 2018. godine, Milanka Jevtović Vukojičić, predsednica Odbora, Branimir Rančić, Milena Ćorilić i Predrag Jelenković, članovi Odbora, u zgradi Narodne skupštine, primili su na razgovor predstavnike Fondacije međugeneracijski volonterski centar.

**Odbor za obrazovanje, nauku, tehnološki razvoj i informatičko društvo:**

- Sastanak Muamera Zukorlića, predsednika odbora za obrazovanje, nauku, tehnološki razvoj i informatičko društvo i delegacije reprezentativnih sindikata u oblasti obrazovanja održan je 27. novembra 2018. godine;

- Sastanak predsednika Odbora za obrazovanje, nauku i tehnološki razvoj, Muamera Zukorlića sa studentima Indijana Univerziteta koji su u Srbiji u okviru Programa razmene studenata i njihovog stručnog usavršavanja i studentima Fakulteta za specijalnu edukaciju i rehabilitaciju, održan 10. maja 2018. godine.

**Odbor za kulturu i informisanje:**

- 8. maja 2018. godine u Narodnoj skupštini Tatjana Macura, Ljupka Mihajlovska i Vladimir Đurić, članovi i zamenici članova Odbora održali su sastanak sa predstavnicima Projekta “Podrška Javnim medijskim servisima na Zapadnom Balkanu”. Sastanak je održan kako bi se predstavnici Projekta upoznali sa reformama i profesionalnim razvojem Javnih medijskih servisa na Zapadnom Balkanu, a sa ciljem produkcije pluralističkog, nezavisnog i verodostojnog sadržaja;

- Snežana Paunović i Ana Stevanović, članovi Odbora za kulturu i informisanje su učestvovale na Interparlamentarnoj konferenciji na temu „Podržavanje slobode izražavanja, uključujući slobodu medija, u EU i van nje“, koja se održala u Pragu 15. juna 2018. godine;

- 27. septembar 2018. godine članovi Odbora za kulturu i informisanje razgovarali sa delegacijom kineskih novinara u Narodnoj skupštini, a sastanku su prisustvovali Mirko Krlić, predsednik Odbora, kao i Nataša Mihailović Vacić, Snežana Paunović, Dragana Kostić i dr Predrag Jelenković, članovi/zamenici članova Odbora. Sastanak je održan kako bi se delegacija novinara Kancelarije za informisanje Državnog saveta NR Kine, bliže upoznala sa kulturom i tradicijom i načinom rada medija u Srbiji;

- Snežana Paunović i Dragana Kostić, članovi Odbora za kulturu i informisanje, učestvovale su na međuparlamentarnom sastanku na temu „Evropska kulturna baština“, koji se održao u Briselu, 19. i 20. novembra 2018. godine;

- Nataša Mihailović Vacić, član Odbora učestvovala je na okruglom stolu pod nazivom „Javni medijski servis u Srbiji – finansiranje, upravljanje i regulacija“, koji se održao u Beogradu, 22-23. novembra 2018. godine. Okrugli sto je organizovao evropski regionalni projekat “Snaga društvu – Podrška javnim medijskim servisima u zemljama zapadnog Balkana” i Radio Televizija Srbije, a uz podršku Evropske unije;

- Mirko Krlić, predsednik Odbora učestvovao je na savetovanja o radnoj verziji Medijske strategije koje se održalo 17. i 18. decembra u Novom Sadu u organizaciji OEBS-a.

**Odbor za evropske integracije:**

- U okviru Parlamentarne dimenzije bugarskog predsedavanja Savetom Evropske unije, u Sofiji, 21. i 22. januara 2018. godine, održan je sastanak predsednika Konferencije odbora za evropske poslove iz parlamenata Evropske unije – KOSAK, na kojima države kandidati za članstvo učestvuju u statusu posmatrača. Na sastanku u Sofiji učestvovali su Gordana Čomić i Dragan Šormaz, članovi Odbora za evropske integracije;

- Delegacija Narodne skupštine u sastavu Elvira Kovač, Žarko Mićin, Veroljub Arsić i Zoran Krasić, učestvovala je 26. februara 2018. godine, u Skoplju, u Makedoniji, na Međunarodnoj parlamentarnoj konferenciji „Moć novčanika: Budžetske nadležnosti i procedure Evropskog parlamenta“ u organizaciji Evropskog parlamenta;

- Član Odbora za evropske integracije Gordana Čomić, učestvovala je u radu 11. foruma Evropa – Ukrajina, koji je održan u Žešovu, u Poljskoj, od 13. do 14. marta 2018. godine;

- Odbor za evropske integracije bio je domaćin Zajedničke konferencije „Instrument pretpristupne pomoći u ruralnom razvoju (IPARD): „Naučene lekcije i izgledi za budućnost“, koji je organizovan zajedno sa Evropskim parlamentom, 13. aprila 2018. godine, u NS;

- Članovi Odbora za evropske integracije, zajedno sa članovima Odbora za spoljne poslove, Odbora za odbranu i unutrašnje poslove i stalne delegacije Narodne skupštine u PS NATO, razgovarali su sa delegacijom Pododbora za buduće bezbednosne i odbrambene kapacitete Parlamentarne skupštine NATO (PS NATO), 18. aprila 2018. godine, u NS. Sastanku su prisustvovali Nenad. Čanak, Elvira Kovač, Zvonimir Đokić, Dejan Radenković i Vladimir Đurić;

- Odbor za evropske integracije bio je domaćin Međunarodne parlamentarne konferencije „Idejom EU do mira i razvoja“, u Domu NS, 12. i 13. maja 2018. godine;

- Odeljenje za evropske integracije organizovalo je učešće Jadranke Jovanović, predsednice delegacije Narodne skupštine u PS Frankofonije, na Konferenciji predsednika delegacija za region Evrope PS Frankofonije, koja je održana u Bukureštu, u Rumuniji, 20-22. maja 2018. godine;

- Članovi Odbora za evropske integracije Zvonimir Đokić i Dejan Radenković, učestvovali su od 28. maja do 1. juna 2018. godine u studijskoj poseti delegacije Narodne skupštine bezbednosnim strukturama EU i NATO, u Briselu, u Belgiji;

- Delegacija u sastavu Aleksandar Stevanović, Snežana Paunović i Ana Stevanović učestvovala je 15. juna 2018. godine, u Pragu, u Češkoj, na Interparlamentarnoj konferenciji „Podržavanje slobode izražavanja, uključujući slobodu medija, u EU i van nje“ u organizaciji Evropskog parlamenta;

- U okviru Parlamentarne dimenzije bugarskog predsedavanja Savetom Evropske unije 18. i 19. juna 2018. godine, u Sofiji, u Bugarskoj, održan je 59. sastanak Konferencije odbora za evropske poslove iz parlamenata Evropske unije – KOSAK, na kojima države kandidati za članstvo učestvuju u statusu posmatrača. Na sastanku su učestvovali Dragan Šormaz, Vladimir Đurić i Dejan Radenković, članovi Odbora za evropske integracije;

- U okviru Parlamentarne dimenzije austrijskog predsedavanja Savetom Evropske unije, 8. i 9. jula 2018. godine, u Beču, u Austriji, održan je sastanak predsednika Konferencije odbora za evropske poslove parlamenata Evropske unije – KOSAK, na kojima države kandidati za članstvo učestvuju u statusu posmatrača. Na sastanku su učestvovali Elvira Kovač, zamenik predsednika Odbora i Vera Jovanović, član Odbora za evropske integracije;

- Delegacija Narodne skupštine u sastavu Gordana Čomić, Dubravka Filipovski, Milorad Mijatović i Zoltan Pek učestvovala je 11-12. jula 2018. godine, u Briselu, u Belgiji, na Interparlamentarnoj konferenciji „Valjano upravljanje fondovima EU: ovlašćenja EP u oblasti budžetske kontrole“ u organizaciji Evropskog parlamenta;

- Član Odbora za evropske integracije Gordana Čomić, učestvovala je u radu 28. Ekonomskog foruma, koji je održan u Krinjici, u Poljskoj, od 4. do 6. septembra 2018. godine;

- Član Odbora za evropske integracije Vesna Marković, učestvovala je u radu Konferencije „Međunarodni dan demokratije“, u organizaciji Evropskog parlamenta, u Briselu, u Belgiji, 18. septembra 2018. godine;

- Šef delegacije Narodne skupštine u PS Frankofonije Jadranka Jovanović, učestvovala je u radu PS Frankofonije koja je održana u Andori, 21-24. oktobra 2018. godine;

-U okviru Parlamentarne dimenzije austrijskog predsedavanja Savetom Evropske unije, 18-20. novembra 2018. godine, u Beču, u Austriji, održan je 60. plenarni sastanak Konferencije odbora za evropske poslove parlamenata Evropske unije – KOSAK, na kojima države kandidati za članstvo učestvuju u statusu posmatrača. Na sastanku su učestvovali Elvira Kovač, zamenik predsednika Odbora, Biljana Pantić Pilja, član Odbora za evropske integracije i Vladimir Đurić, narodni poslanik;

- Delegacija Narodne skupštine u sastavu Dragana Kostić i Snežana Paunović učestvovala je 19-20. novembra 2018. godine, u Briselu, u Belgiji, na Međuparlamentarnom sastanku „Evropska kulturna baština“ u organizaciji Evropskog parlamenta.

**Parlamentarni odbor za stabilizaciju i pridruživanje:**

- Predsednik Parlamenatrnog odbora za stabilizaciju i pridruživanje (POSP) dr Vladimir Orlić učestvovao je 23. februara 2018. godine Banjaluci, u Bosni i Hercegovini, na Ministarskoj konferenciji „Zapadni Balkan i članstvo u EU: jača regionalna saradnja za brži proces evropskih integracija“;

-Osmi sastanak Parlamentarnog Odbora za stabilizaciju i pridruživanje (POSP) EU - Srbija održan je 13-14. juna 2018. godine, u Strazburu, u Francuskoj. Na ovom sastanku učestvovali su dr Vladimir Orlić, Elvira Kovač, Vesna Marković, Ljubiša Stojmirović, Dragan Šormaz, Vesna Marjanović, Milorad Mijatović, Dubravka Filipovski, Dušica Stojković, Neđo Jovanović i Vladimir Đurić;

-Deveti sastanak Parlamentarnog Odbora za stabilizaciju i pridruživanje (POSP) EU – Srbija održan je 29-30. oktobra 2018. godine, u Narodnoj skupštini. Na ovom sastanku učestvovali su Vladimir Orlić, Elvira Kovač, Vesna Marković, Ljubiša Stojmirović, Dragan Šormaz, Vesna Marjanović, Mijatović dr Milorad, Dubravka Filipovski, Dušica Stojković, Aleksandra Tomić, Veroljub Arsić, Marjan Rističević, Neđo Jovanović i Vladimir Đurić;

-Predsednik Parlamentarnog odbora za stabilizaciju i pridruživanje EU i Srbije (POSP) dr Vladimir Orlić i članovi Odbora za evropske integracije, razgovarali su u Narodnoj skupštini sa predsednikom Nacionalnog saveta Parlamenta Republike Austrije Volfgangom Sobotkom, 13. novembra 2018. godine. Sastanku su prisustvovali Vladimir Orlić, Elvira Kovač, Dušica Stojković, Žarko Mićin i Vesna Marković.

**Aktivnosti stalne delegacije Narodne skupštine u Parlamentarnoj skupštini PSuJIE:**

- Član stalne delegacije Narodne skupštine u Parlamentarnoj skupštini PSuJIE Marko Parezanović učestvovao je 23-24. februara 2018. godine, u Podgorici, u Crnoj Gori, na sastanku Generalnog odbora za društveni razvoj, obrazovanje, istraživanje i nauku PS PSJIE. Tema sastanka bila je “Obrazovanje u jugoistočnoj Evropi: trenutna situacija i perspektive”;

- Član stalne delegacije NS u Parlamentarnoj skupštini PSuJIE Darko Laketić učestvovao je 2-3. marta 2018. godine, u Sarajevu, u Bosni i Hercegovini na sastanku Generalnog odbora za pravosuđe, unutrašnje poslove i bezbednosnu saradnju PS PSJIE. Tema sastanka bila je „Alternativni krivični postupak u krivičnom procesuiranju u jugoistočnoj Evropi”;

- Član stalne delegacije Narodne skupštine u Parlamentarnoj skupštini PSuJIE Marko Parezanović učestvovao je 9-11. marta 2018. godine, u Istanbulu, u Turskoj, na sastanku Generalnog odbora za ekonomiju, energetiku i infrastrukturu Parlamentarnoj skupštini PSuJIE. Tema sastanka bila je „Mogućnosti za ekonomsku saradnju”;

- Član stalne delegacije Narodne skupštine u Parlamentarnoj skupštini PSuJIE Darko Laketić učestvovao je 16-17. marta 2018. godine, na Bledu, Slovenija, na sastanku Stalnog odbora PS PSJIE;

- Predsednica Narodne skupštine Maja Gojković, koja je ujedno i šef delegacije Narodne skupštine u PS PSuJIE i Darko Laketić, član delegacije Narodne skupštine, učestvovali su 13-14. aprila 2018. godine u radu Plenarne sednice PSuJIE, koja je održana u Ljubljani, u Sloveniji.

**Odbor za spoljne poslove:**

-Predsednik Odbora Žarko Obradović učestvovao je na dve Interparlamentarne konferencije o zajedničkoj spoljnoj i bezbednosnoj i zajedničkoj bezbednosnoj i odbrambenoj politici (Sofija, Bugarska, 15-17. februar 2018. godine; Beč, Austrija, 10-12. oktobar2018. godine).

**5.2. Regionalna saradnja**

**Odbor za ljudska i manjinska prava i ravnopravnost polova:**

- 30-31. januar 2018. godine, Palata Srbija, Beograd – učešće predsednika Odbora na regionalnoj konferenciji o rodnoj ravnopravnosti i reformi javne uprave na Zapadnom balkanu, u organizaciji Koordinacionog tela za rodnu ravnopravnost i RESPA (Regional School of Public Administration);

- 12. juna 2018. godine predstavnici Odbora za ljudska i manjinska prava i ravnopravnost polova održali su radni ručak u okviru studijske posete predstavnika Saveta/Veća nacionalnih manjina BiH, Federacije BiH i Republike Srpske, u Domu Narodne skupštine;

- 15-17. jun 2018. godine, Bukurešt, Rumunija - učešće članice Odobra na Internacionalnom panelu parlamentaraca o slobodi veroispovesti na Balkanu i Južnom Kavkazu, u organizaciji ODIHR (OSCE Office for Democratic Institutions and Human Rights);

- 14 - 15. novembar 2018. godine, Podgorica, Crna Gora - zamenica predsednika Odbora je na poziv Šefa Odeljenja protiv govora mržnje i za saradnju-Sektor za antidiskriminaciju-Generalni direktorat za demokratiju Saveta Evrope, učestvovala na regionalnoj konferenciji pod nazivom “Tolerantna i inkluzivna društva na Zapadnom Balkanu”.

**Odbor za odbranu i unutrašnje poslove:**

- Delegacija Odbora, u sastavu Aleksandar Marković, član Odbora i Sandra Božić, zamenik člana, učestvovala je na Godišnjem sastanku predstavnika skupštinskih odbora za odbranu i bezbednost Jugoistočne Evrope, koji je, od 24. do 26. juna 2018. godine, održan u Skoplju (Republika Makedonija).

**Odbor za dijasporu i Srbe u regionu:**

- Miodrag Linta, zamenik predsednika Odbora za dijasporu i Srbe u regionu, učešće na sastanku sa predstavnicima izbegličkih i zavičajnih udruženja na temu „Registracija nekretnina u Federaciji BiH“, 26. januar 2018. godine, Banja Luka. Organizator Ministarstvo za izbeglice i raseljena lica Republike Srpske;

- Ivan Kostić, predsednik Odbora za dijasporu i Srbe u regionu i Aleksandar Čotrić, član Odbora, učešće na svečanoj Svetosavskoj akademiji, nacionalnom prazniku Srba u Makedoniji, 26-28. januar 2018. godine, Skoplje, Makedonija. Organizator Organizacioni odbor za obeležavanje nacionalnog praznika Srba Makedonije;

- Ivan Kostić, predsednik Odbora za dijasporu i Srbe u regionu, Svetosavsko veče, 10. februar 2018. godine, Tetovo, Makedonija. Organizator Srpska zajednica u Makedoniji R.O. Tetovo, KUD Sveti Sava prvi;

- Miodrag Linta, zamenik predsednika Odbora za dijasporu i Srbe u regionu, učešće na sastanku sa predstavnicima srpske zajednice u Hrvatskoj, 12-13. februar 2018. godine. Organizator Sisačko-Moslavačka županija, Opština Gvozd, Republika Hrvatska;

- Miodrag Linta, zamenik predsednika Odbora za dijasporu i Srbe u regionu, učešće na osnivačkom skupu „Zajednice srpskih zavičajnih udruženja“ Drvar, Federacija BiH, 21. april 2018. godine. Organizator Organizacioni odbor Zajednice srpskih zavičajnih udruženja, Republika Srpska;

- Miodrag Linta, zamenik predsednika Odbora za dijasporu i Srbe u regionu, učešće na obeležavanju 100 godina od smrti Gavrila Principa, 29. april 2018. godine, Bosansko Grahovo, Federacija Bosne i Hercegovine. Organizator Opština Bosansko Grahovo, Federacija Bosne i Hercegovine;

- Miodrag Linta, predsednik Odbora za dijasporu i Srbe u regionu, učešće na sastanku sa predstavnicima političkih partija iz Republike Srpske, 6. juna 2018. godine, Banja Luka, BiH, na temu dogovora oko učešća na Opštim izborima 2018. godine u Federaciji BiH. Organizator predsednik Republike Srpske;

- Miodrag Linta, predsednik Odbora za dijasporu i Srbe u regionu i Aleksandar Marković, član Odbora, učešće na Konferenciji nacionalnih organizacija Srba iz regiona 14-17. septembar 2018. godine, Bitolj, Makedonija. Organizator Nacionalni savet Srba u Makedoniji;

- Miodrag Linta, predsednik Odbora za dijasporu i Srbe u regionu, prisustvovanje osvećenju hrama Presvete Bogorodice u Donjim Rujanima 13. oktobar 2018. godine. Organizator Episkop bihaćko-petrovački;

- Miodrag Linta, predsednik Odbora za dijasporu i Srbe u regionu, prisustvovanje Centralnoj proslavi 100 godina od oslobođenja Boke i ujedinjenja – „Pokoljenja djela sude“ 7. novembra 2018. godine, Budva, Republika Crna Gora. Organizator Nova srpska demokratija;

- Miodrag Linta, predsednik Odbora za dijasporu i Srbe u regionu i Aleksandar Marković, član Odbora, prisustvovanje Svečanoj akademiji povodom obeležavanja stogodišnjice Velike Podgoričke skupštine srpskog naroda u Crnoj Gori, 1. decembra 2018. godine, Podgorica, Crna Gora. Organizator Srpski naconalni savjet;

- Miodrag Linta, predsednik Odbora za dijasporu i Srbe u regionu, učešće na Sedmom kongresu Privrednikovih stipendista i srpske omladine, 15. decembar, Zagreb, Republika Hrvatska. Organizator Srpsko privredno društvo „Privrednik“ u Zagrebu, Republika Hrvatska.

**Odbor za zaštitu životne sredine**:

- Regionalni sastanak poslanika Zelene poslaničke grupe, na kom su učestvovali poslanici iz Makedonije i Crne Gore u cilju razmene ideja i prenošenja dobre prakse, održanom 21.05.2018. godine.

**Odbor za obrazovanje, nauku, tehnološki razvoj i informatičko društvo:**

- Sednica održana 2. jula 2018. godine u Banja Luci, na temu: „Usaglašavanje nastavnih planova i programa za nacionalne predmete u školama u Republici Srbiji i Republici Srpskoj“.

**Odbor za kulturu i informisanje:**

- Mirko Krlić, predsednik Odbora za kulturu i informisanje je učestvovao na regionalnom Projektu na temu “Podrška Javnim medijskim servisima na Zapadnom Balkanu, koji se održao u Tirani, 26 -27. juna 2018. godine.

**Odbor za evropske integracije:**

- Članovi Odbora za evropske integracije Dragan Šormaz i Muamer Bačevac, učestvovali su 25-26. februara 2018. godine, u Skoplju, u Makedoniji, na 13. sastanku Konferencije parlamentarnih odbora za evropske integracije/pitanja zemalja učesnica u Procesu stabilizacije i pridruživanja u Jugoistočnoj Evropi – KOSAP;

- Predsednici i članovi Odbora za spoljne poslove i Odbora za evropske integracije razgovarali su sa predsednikom Hrvatskog sabora Gordanom Jandrokovićem, 18. aprila 2018. godine, u Narodnoj skupštini. Sastanku su prisustvovali Nenad Čanak, Elvira Kovač i Dubravka Filipovski;

- Delegacija Narodne skupštine u sastavu Dubravka Filipovski, Zvonimir Đokić, Muamer Bačevac i Nikola Savić učestvovala je 11-12. jula 2018. godine, u Sofiji, u Bugarskoj, na Interparlamentarnoj konferenciji „Transformacija regiona Zapadnog Balkana – uloga i budućnost procesa pridruživanja EU“ u organizaciji Evropskog parlamenta i parlamenta Bugarske;

- Zamenik predsednika Odbora za evropske integracije Elvira Kovač učestvovala je 27. novembra 2018. godine, u Briselu, u Belgiji, na Drugom sastanku „Okruglog stola na visokom nivou o procesu evropskih integracija Zapadnog Balkana u regionalnoj perspektivi“;

- Član Odbora za evropske integracije Milorad Hadži Stošić, učestvovao je 2-3. decembra 2018. godine, u Podgorici, u Crnoj Gori, na 14. sastanku Konferencije parlamentarnih odbora za evropske integracije/pitanja zemalja učesnica u Procesu stabilizacije i pridruživanja u Jugoistočnoj Evropi – KOSAP.

**Odbor za spoljne poslove:**

- Šesti forum na temu „Porodica u savremenom svetu: značaj, tendencije i perspektive“, 14. i 15. novembra, Minsk, Republika Belorusija, u organizaciji Fonda Andeja Prvozvanog zajedno sa Fondom Braće Karić;

- Predsednik i članovi Odbora učestvovali su na Međunarodnoj parlamentarnoj konferenciji „Idejom EU do mira i razvoja“, koja je održana u Beogradu, u Narodnoj skupštini, 11-12. maja 2018. godine.

**5.3.** **Međunarodna aktivnost odbora**

**Odbor za ustavna pitanja i zakonodavstvo:**

- članovi Odbora za ustavna pitanja i zakonodavstvo, Odbora za pravosuđe, državnu upravu i lokalnu samoupravu i Odbora za ljudska i manjinska prava i ravnopravnost polova sastali su se u Domu Narodne skupštine sa izvestiocima Venecijanske komisije. Tema sastanka su bili „Predlozi ustavanih amandmana i usklađivanje pravosudnog sistema Republike Srbije sa evropskim zakonodavstvom“, koji je održan 10. maj 2018. godine.

**Odbor za pravosuđe, državnu upravu i lokalnu samoupravu:**

- Petar Petrović, predsednik Odbora, Neđo Jovanović i Sreto Perić, članovi Odbora, zajedno sa predstavnicima Odbora za ustavna pitanja i zakonodavstvo i Odbora za ljudska i manjinska prava i ravnopranost polova sastali su se u Domu Narodne skupštine sa izvestiocima Venecijanske komisije. Tema sastanka su bili „Predlozi ustavanih amandmana i usklađivanje pravosudnog sistema Republike Srbije sa evropskim zakonodavstvom“, održanog 10. maja 2018. godine;

- predsednik Odbora Petar Petrović, učestvovao je na sastanku sa Han Xiaowu, zamenik generalnog sekretara Stalnog komiteta, potpredsednik Odbora za nadzor i pravosuđe (iskustvo upravljanja državom) i Cong Bin, potpredsednik Odbora za zakonodavne poslove Stalnog komiteta (učešće Svekineskog narodnog kongresa u implementaciji strategije upravljanje državom prema zakonima i vladavini prava), u okviru Posete potpredsednika Svekineskog narodnog kongresa i Prvog zasedanja Komisije za saradnju Narodne skupštine Republike Srbije i Svekineskog narodnog kongresa NR Kine, održanog 15. maja 2018. godine, u Domu Narodne skupštine Republike Srbije. Tema sastanka je bila „Razmena iskustava u upravljanju državom i vladavini prava“.

**Odbor za prava deteta:**

- Sastanak članova Odbora za prava deteta (narodne poslanice, članice Odbora Nada Lazić, Gordana Čomić, Milanka Jevtović Vukojičić i Sandra Božić) i delegacije Republike Gvineje Bisao - tema iz oblasti prava deteta,održanog 9. oktobra 2018. godine, u Domu Narodne skupštine.

**Odbor za ljudska i manjinska prava i ravnopravnost polova:**

* 21. marta 2018. godine predsednik Odbora je održao sastanak sa ambasadorom Republike Hrvatske u Srbiji, u vezi pitanja iz delokruga rada Odbora;
* 9. maja 2018. godine predsednik Odbora je prisustvovao sastanku koji su predstanici Narodne skupštine imali sa delegacijom Odbora za evropske poslove Parlamenta Holandije. Sastanak je održan u ambasadi Holandije u Beogradu;
* 10. maja 2018. godine predstavnici Odbora su učestvovali na sastanku sa delegacijom Venecijanske komisije, u okviru njihove posete Srbiji u vezi ustavnih promena. Sastanak je održan u Domu Narodne skupštine;
* 22. maja 2018. godine predsednik Odbora je održao sastanak sa šeficom Političkog odeljenja Delegacije Evropske unije u Republici Srbiji gospođom Norom Heirinen (Noora Häyrinen). Sastanak je održan u Domu Narodne skupštine;

- 8. oktobra 2018. godine članovi Odbora su održali sastanak sa delegacijom Parlamenta Gvineje Bisao. Sastanak je održan u Domu Narodne skupštine.

**Odbor za privredu, regionalni razvoj, trgovinu, turizam i energetiku:**

- Dr Aleksandra Tomić, predsednik Parlamentarnog foruma za energetsku politiku Srbije i zamenik predsednika Odbora za privredu, regionalni razvoj, trgovinu, turizam i energetiku, razgovarala je sa dr Nikolasom Nortonom (Nicholas Norton), višim savetnikom za pitanja energetike i Lidijom Grej (Lydia Gray), šefom međunarodnog odseka, u Sektoru za biznis, energetiku i industriju Ministarstva spoljnih poslova Velike Britanije, na njihov zahtev, u Beogradu, 1. februara 2018. godine;

- Snežana B. Petrović, predsednik Odbora za privredu, regionalni razvoj, trgovinu, turizam i energetiku i delegacija Odbora i Parlamentarnog foruma za energetsku politiku Srbije, razgovarali su sa delegacijom Ministarstva za životnu sredinu, klimu i energetiku nemačke Savezne Pokrajine Baden-Virtemberg, održan je 17. aprila 2018. godine u Narodnoj skupštini;

- Članovi Odbora za privredu, regionalni razvoj, trgovinu, turizam i energetiku i članovi Odbora za finansije, republički budžet i kontrolu trošenja javnih sredstava razgovarali su u Narodnoj skupštini sa delegacijom Gvineje Bisao, 9. oktobra 2018. godine;

- Snežana R. Petrović, predsednik Odbora i dr Aleksandra Tomić, zamenik predsednika Odbora i Dragomir Karić, zamenik člana Odbora, učestvovali su na Trećem zasedanju Parlamentarne komisije za saradnju između Narodne skupštine Republike Srbije i Državne dume Ruske Federacije, koje je održano u Moskvi, 23. oktobra 2018. godine, Ruska Federacija. Za tačku dnevnog reda Tećeg zasedanja: „Parlamentarna podrška ekonomske, trgovinske i kulturne saradnje“;

- Snežana R. Petrović, predsednik Odbora, učestvovala je na Prvom zasedanju Parlamentarne komisije za saradnju između Narodne skupštine Republike Srbije i Parlamenta Grčke, od 29. do 30. novembra 2018. godine, u Solunu, Grčka. Za tačku dnevnog reda Prvog zasedanja: „Saradnja u oblasti energetike“.

**Odbor za prostorno planiranje, saobraćaj, infrastrukturu i telekomunikacije:**

- Ognjen Pantović, član Odbora, je učestovao na Prvom sastanku Komisije za saradnju Parlamenta Grčke i Narodne skupštine Republike Srbije, kao izvestilac za temu: ,,Saradnja u oblasti infrastrukture (železnička i putna mreža)“, u Solunu, Grčka, 29. i 30. novembra 2018. godine.

**Odbor za odbranu i unutrašnje poslove:**

- predsednica Odbora Marija Obradović boravila je u poseti Evropskoj odbrambenoj agenciji (EOA), na poziv izvršnog direktora EOA, ambasadora Horhea Domeka, 19. septembra 2018. godine u Briselu (Kraljevina Belgija).

**Odbor za dijasporu i Srbe u regionu:**

- Ivan Kostić, presednik Odbora za dijasporu i Srbe u regionu i članovi odbora dr Ivan Bauer i Aleksandar Marković, učešće u bilateralnoj poseti Državnoj Dumi Federalne skupštine Ruske Federacije, 27-30. mart 2018. godine. Organizator Državna Duma Federalne Skupštine Ruske Federacije, Komitet za zajednicu nezavisnih država, evroazijske integracije i veze sa sunarodnicima.

**Odbor za evropske integracije:**

- Predsednik i članovi Odbora za evropske integracije održali su sastanak sa potpredsednikom Vlade Makedonije zaduženim za evropska pitanja, Bujarom Osmanijem, 24. januara 2018. godine, u Narodnoj skupštini. Sastanku su prisustvovali Nenad Čanak, predsednik Odbora i članovi Odbora Nataša Vučković, Aleksandra Jerkov, Vera Jovanović, Muamer Bačevac, Žarko Mićin, Zvonimir Đokić i Vladimir Đurić;

- Odeljenje za evropske integracije organizovalo je učešće predsednice Narodne skupštine Maje Gojković na godišnjoj Konferenciji predsednika parlamenata država članica EU, koja je održana u Talinu, u Estoniji, 23-24. aprila 2018. godine;

- Predsednik Odbora za evropske integracije Nenad Čanak razgovarao je sa predsednikom Svetskog kongresa Ukrajinaca, Eugenom Colijem, 5. marta 2018. godine, u Narodnoj skupštini;

- Predsednik Odbora za evropske integracije Nenad Čanak i predsednik Odbora za spoljne poslove Žarko Obradović razgovarali su sa v.d. ministrom spoljnih poslova i evropskih pitanja Slovačke Republike, Ivanom Korčokom, o evropskim integracijama Srbije, 5. marta 2018. godine, u Narodnoj skupštini;

- Član delegacije Narodne skupštine u PSuJIE Darko Laketić razgovarao je sa ambasadorom Turske, Tanžuem Bilgičem, 15. marta 2018. godine, u Narodnoj skupštini;

- Predsednik i članovi Odbora za evropske integracije održali su sastanak sa delegacijom Odbora za evropske integracije i kontrolu evropskih fondova Parlamenta Bugarske, 30. marta 2018. godine, u Narodnoj skupštini. Sastanku su prisustvovali Nenad Čanak, Elvira Kovač, Zvonimir Đokić i Gordana Čomić;

- Predsednik i članovi Odbora za evropske integracije razgovarali su u Narodnoj skupštini sa delegacijom Odbora za evropske poslove Senata Republike Francuske, 22. maja 2018. godine. Sastanku su prisustvovali Nenad Čanak, Elvira Kovač, Gordana Čomić, Dušica Stojković, Vesna Marković, Dubravka Filipovski i Vladimir Đurić;

- Predsednik i članovi Odbora za evropske integracije održali su sastanak sa Manuelom Saracinom, članom Odbora za odnose sa EU nemačkog Bundestaga, 22. maja 2018. godine, u Narodnoj skupštini. Sastanku su prisustvovali Nenad Čanak, Elvira Kovač i Vesna Marković;

- Predsednik i članovi Odbora za evropske integracije razgovarali su sa delegacijom Odbora za spoljne poslove Parlamenta Gruzije, koju je predvodila predsednica Sofi Katsarava, 8. juna 2018. godine, u Narodnoj skupštini. Sastanku su prisustvovali Nenad Čanak, Gordna Čomić, Dušica Stojković i Dubravka Filipovski;

- Zamenica predsednika Odbora za evropske integracije E. Kovač i predsednica Poslaničke grupe prijateljstva sa Nemačkom i članica Odbora za evropske integracije Vesna Marković održale su sastanak sa delegacijom iz nemačkog Bundestaga koju je predvodio Johan Vadeful 28. avgusta 2018. godine, u Narodnoj skupštini;

- Predsednik Odbora za evropske integracije Nenad Čanak održao je sastanak sa članom Odbora za evropske poslove Senata Republike Francuske Olivijeom Kadikom, 10. septembra 2018. godine, u Narodnoj skupštini;

- Zamenik predsednika i članovi Odbora za evropske integracije sastali su se sa predsednicom i članovima Odbora za spoljne i evropske poslove Poslaničkog doma Parlamenta Republike Italije 29. novembra 2018. godine, u NS. Sastanku su prisustvovali Elvira Kovač, Ivana Nikolić, Muamer Bačevac, Dušica Stojković, Gordana Čomić, Zvonimir Đokić i Žarko Mićin;

- Članovi Odbora za evropske integracije, na čelu sa predsednikom Odbora Nenadom Čankom, razgovarali su sa poslanicima nemačkog Bundestaga Renatom Alt i Josipom Juratovićem 3. decembra 2018. godine, u NS. Sastanku su prisustvovali Nenad Čanak, Dušica Stojković, Nataša Vučković, Zvonimir Đokić i Muamer Bačevac;

-Članovi Odbora za evropske integracije razgovarali su sa delegacijom Odbora za evropske integracije Parlamenta Gruzije 5. decembra 2018. godine, u Narodnoj skupštini. Sastanku su prisustvovali Dušica Stojković, Gordana Čomić, Dragan Šormaz, Zvonimir Đokić, Olivera Pešić i Vera Jovanović.

-Odeljenje za evropske integracije organizovalo je posetu generalnog sekretara Parlamentarne skupštine Frankofonije Žaka Krabala Beogradu, i sastanak sa potpredsednikom Narodne skupštine Vladimirom Marinkovićem,19. decembra 2018. godine.

**Odbor za spoljne poslove:**

- Predsednik Odbora Žarko Obradović i zamenik predsednika Odbora Dubravka Filipovski, bili su u delegaciji Odbora koja je učestvovala na Trećem trilateralnom sastanku Odbora za spoljne poslove parlamenata Rumunije, Bugarske i Srbije, u Bukureštu, Rumunija, 12. decembra 2018. godine;

- Predsednik Odbora Žarko Obradović je učestvovao u sastavu delegacije Narodne skupštine Republike Srbije na Prvom sastanku Komisije za saradnju Parlamenta Grčke i Narodne skupštine Republike Srbije u Solunu, od 29. do 30. novembra 2018. godine;

- Predsednik Odbora Žarko Obradović bio je u sastavu delegacije Narodne skupštine koja je učestvovala na Trećem sastanku Komisije za saradnju Narodne skupštine i Državne Dume (Moskva, Ruska Federacija, 23. oktobar 2018. godine);

- Predsednik i zamenik predsednika Odbora bili su u sastavu delegacije na Prvom sastanku Komisije za saradnju Narodne skupštine Republike Srbije i Svekineskog narodnog Kongresa Narodne Republike Kine, koji je održan od 14. do 16. maja 2018. godine.

**VI**

**6.1. Odbor za spoljne poslove** je razmatrao inicijative za parlamentarne posete koje su upućivane Narodnoj skupštini i, u okviru svoje nadležnosti, doneo **110** Odluka o inicijativama za posetu i **80** Odluka o aktivnostima stalnih delegacija.

Odbor je razmotrio i usvojio **119** izveštaja o realizovanim međunarodnim parlamentarnim posetama.

Odbor je obavio razgovore sa **14** novoimenovanih ambasadora i konstituisao **8** poslaničkih grupa prijateljstva.

Odbor je bio domaćin **dve** bilateralne posete.

Predsednik Odbora i/ili članovi Odbora imali su **12** razgovora sa stranim parlamentarnim delegacijama ili parlamentarcima.

Predsednik Odbora i/ili članovi Odbora učestvovali su u **6** razgovora sa stranim državnim predstavnicima, predstavnicima međunarodnih organizacija i drugim međunarodnim partnerima.

Predsednik Odbora i/ili članovi Odbora imali su **8** razgovora sa ambasadorima akreditovanim u Srbiji.

**6.2. Odbor za evropske integracije** je razmotrio šest predloga pregovaračkih pozicija Republike Srbije za međuvladine konferencije o pristupanju Republike Srbije Evropskoj uniji za poglavlja 18 (Statistika), 17 (Ekonomska i monetarna politika), 2 (Sloboda kretanja radnika), 4 (Sloboda kretanja kapitala), 21 (Transevropske mreže) i 14 (Transportna politika). Na sednicama Odbora na kojima su se razmatrali predlozi pregovaračkih pozicija učestvovala je šef pregovaračkog tima za pregovore R. Srbije sa Evropskom unijom Tanja Miščević i predstavnici pregovaračke grupe zaduženi za određeno pregovaračko poglavlje.

Procedura razmatranja predloga pregovaračkih pozicija definisana je Rezolucijom o ulozi Narodne skupštine i načelima u pregovorima o pristupanju Republike Srbije Evropskoj uniji, koju je Narodna skupština usvojila 16. decembra 2013. godine i Odlukom Narodne skupštine o postupku razmatranja predloga pregovaračke pozicije u procesu pregovora o pristupanju Republike Srbije Evropskoj uniji. Ovim aktima se uređuje postupak razmatranja predloga pregovaračke pozicije na sednici Odbora za evropske integracije i odbora u čijem su delokrugu pitanja iz odgovarajuće pregovaračke pozicije u procesu pregovora o pristupanju Republike Srbije Evropskoj uniji. Pre razmatranja predloga pregovaračke pozicije, Odbor za evropske integracije obavezno razmatra predloge, priloge i preporuke predstavnika civilnog društva, odnosno Nacionalnog konventa o Evropskoj uniji (NKEU). Odbor je održao šest sastanaka sa predstavnicima Nacionalnog konventa o EU, na kojima su razmatrani predlozi pregovaračkih pozicija. Pre utvrđivanja pregovaračke pozicije za pojedino poglavlje, Vlada dostavlja predlog pregovaračke pozicije Odboru za evropske integracije, koji daje mišljenje i/ili donosi preporuke, koje potom Vlada razmatra prilikom konačnog usvajanja pregovaračke pozicije i o tome obaveštava nadležni odbor Narodne skupštine. Odbor je dao pozitivno mišljenje na šest predloga pregovaračkih pozicija Republike Srbije za međuvladine konferencije o pristupanju Republike Srbije Evropskoj uniji za poglavlje 18 (Statistika), poglavlje 17 (Ekonomska i monetarna politika), 2 (Sloboda kretanja radnika), 4 (Sloboda kretanja kapitala), 21 (Transevropske mreže) i 14 (Transportna politika).

Odeljenje za evropske integracije, izrađuje izjave i tabele usklađenosti sa propisima EU kada su predlagači zakona narodni poslanici. U izveštajnom periodu obrađeno je 12 zahteva za izradu izjava i tabela o usklađenosti za narodne poslanike, koji su bili predlagači zakona.

Odeljenje za evropske integracije je koordiniralo proces prikupljanja informacija od strane resornih odbora i drugih organizacionih jedinica u Narodnoj skupštini u cilju pripreme odgovora na Upitnik Evropske komisije u vezi sa godišnjim izveštajem o napretku Republike Srbije za 2018. godinu.

**VII**

**7.1. Biblioteka Narodne skupštine**

U periodu 01. januar - 31. decembar 2018. godine Biblioteka Narodne skupštine je ostvarila sledeće rezultate pružajući bibliotečke i referalno-informacione usluge.

U periodu 01. januar - 31. decembar 2018. godine bibliotekari su odgovorili na 724 različita upita (publikacije u fondu Biblioteke, informacije na osnovu stenografskih beležaka i zapisnika sednica NSRS, informacije u vezi a pozitivnim zakonodavstvom Republike Srbije i predlozima zakona u proceduri, informacije pružene prilikom poseta Biblioteci). U elektronski katalog Biblioteke uneseno je 857 bibliografskih jedinica. Elektronski katalog Biblioteke NSRS je pretraživ preko sajta Narodne biblioteke Srbije (Virtuelna biblioteka Srbije - http://www.vbs.rs/scripts/cobiss?ukaz=BASE&bno=70189&id=1519423266941625) i 17.01.2019. sadrži 8989 bibliografskih jedinica. Redovno su obavljani poslovi na organizaciji fonda biblioteke (razvrstavanje i smeštaj bibliotečke građe, koričenje službenih glasila, izdvajanje viškova publikacija, prijem i nabavka novih publikacija). Takođe, u čitaonici Biblioteke u Domu Narodne skupštine primljene su 133 posete.

Od strane spoljnih korisnika je primljeno 35 zahteva za korišćenje fonda Biblioteke, od čega je 8 podneseno od strane institucija, a 27 od građana. Od inostranih građana je primljeno 7 zahteva za korišćenje fonda Biblioteke.

U ovom periodu istraživači Biblioteke uradili su 5 komparativnih istraživanja, od kojih 1 proaktivno i 4 po zahtevu, 40 informacija po zahtevu narodnih poslanika, odbora Narodne skupštine, Kabineta Predsednika i generalnog Sekretarijata Narodne skupštine. U navedenom periodu odgovoreno je na 45 zahteva za informacijama Evropskog centra za parlamentarna istraživanja i dokumentaciju (ECPID), a postavljena su **dva** zahteva za informacijama preko ECPID mreže parlamentarnih korespondenata.

Pripremljena je dokumentacija za učešće tri državna službenika na seminarima Evropskog centra za parlamentarna istraživanja i dokumentaciju.

Redovno su obavljani poslovi realizacije i ažuriranja pretplate na službena glasila (5 naslova), elektronske baze propisa, dnevne novine (13 naslova), nedeljnike (13 naslova) i stručne časopise (36 naslova).

Zaposleni u Biblioteci su učestvovali u radu **sedam** seminara i obuka.

Rukovodilac Sektora za zakonodavstvo

\_\_\_\_\_\_\_\_\_\_\_\_\_\_\_\_

Radoslav Vujović,

pomoćnik generalnog sekretara